ועדת הכלכלה, כנסת 25, פרוטוקול מספר 226, 2023-11-07 00:00

דוד ביטן: אני רוצה לפתוח את הישיבה, הנושא הוא השלכות המלחמה על התיירות ומתווה הסיוע הנדרש לעוסקים בתחום התיירות

דוד ביטן:  אני מודה לשר חיים כץ, שר התיירות, שהגיע

דוד ביטן:  הנושא הזה הועבר אלינו מוועדת הכספים לדיון, קבלת החלטה על העקרונות, מפה זה יגיע חזרה לוועדת הכספים על מנת שהם יעשו את התיקונים הדרושים לפי העקרונות שנקבע

דוד ביטן:  כבוד השר, אני מבין שעבדת על איזה שהוא מתווה, נכון?      

התיירות חיים כץ: כן

התיירות חיים כץ:  אנחנו ישבנו בוועדת כספים ואמרנו שהתיירות היא דבר שונה לחלוטין מכל הנושאים, כי כשפרצה המלחמה למחרת היו 26 תיירים

התיירות חיים כץ:  זהו, הכול נסגר, אין תיירות בכלל בישראל

התיירות חיים כץ:  כל הטיולים הופסקו, כל הקונגרסים הופסקו, כל המדריכים מובטלים, הכול נעצר ביום אחד, טאק, נחתך

התיירות חיים כץ:  גפני אמר: אני מבין את העניין, אתם צודקים, תעשו מתווה שאתם חושבים שיכול להתאים לעכשיו ולבנות את המחר

התיירות חיים כץ:       שתבין, התיירות זה גורם כלכלי שעובדים בו בערך 150,000 איש, חזק מאוד בפריפריה, צפת, נצרת, טבריה, מלונות, הוא מכניס למדינת ישראל כ-26 מיליארד שקל מהתוצר, יש לו כל מיני תנאים ייחודיים

התיירות חיים כץ:  מה שהוא עוד אמר לי, שאני אצרף שני אנשים מהקואליציה ואצרף שני אנשים מהאופוזיציה, מוועדת כספים, שנתווה להם את המתווה בסוף הדרך

התיירות חיים כץ:      אביגדור ישב עם כל גורמי התיירות, הוא ישב עם מארגני תיירות וחברות בשירות התעופה, ישב עם חברות ההסעה, ישב עם חברות השכרת הרכב, ישב עם מורי הדרך, עוד פעם, ישב עם חברות תעופה וישב עם מלונות

טלי לאופר: ועם משרדי נסיעות

התיירות חיים כץ: ומשרדי נסיעות

התיירות חיים כץ:  ישב עם כולם והגענו למתווה שטוב לכולם, מתווה כתוב, לא מוגזם, אני לא חושב שהאוצר יקום עליך על המתווה הזה

התיירות חיים כץ:  יש פה שתי חריגות מהמתווה הכללי

התיירות חיים כץ:  תיכף אביגדור ייכנס סעיף סעיף

התיירות חיים כץ:  חריגה אחת אצל מורי הדרך, אמרנו גם מעל גיל 67 מגיע להם פרנסה, לא סגרנו בגיל 67 כי לקחנו אצל מורי הדרך את מתווה הקורונה והדבקנו את מתווה הקורונה לתוך המהלך הזה

התיירות חיים כץ:  אמרנו, מה שהיה טוב לקורונה טוב לפה

התיירות חיים כץ:  העלינו קצת את בקשת ההלוואות למלונות, ביקשנו קצת יותר כסף ערבויות מדינה, כי בכל זאת ב-350 מלונות נמצאים שם אנשים וזה לא תיירים שבאים

שלום דנינו: הלוואות בערבויות מדינה או בערבות מדינה?      

התיירות חיים כץ: בערבות מדינה

דוד ביטן: אבל המלונות עובדים עכשיו יפה מאוד

התיירות חיים כץ: מאה אחוז, אבל תראה מה קורה שם

התיירות חיים כץ:  עושים שם מנגל, מבשלים

דוד ביטן: אבל הם עובדים, מקבלים כסף

התיירות חיים כץ: בסדר, אבל לשיפוצים אחר כך

דוד ביטן: על זה נתווכח אחר כך, כרגע הם עובדים

התיירות חיים כץ: אתה איתי או נגדי?      

דוד ביטן: לא, אני שואל אותך, אני ענייני

דוד ביטן:  כרגע הם עובדים, נכון?      

התיירות חיים כץ: לא כולם

דוד ביטן: מי שעובד, מעט מאוד לא עובדים

דוד ביטן:  אתה יכול שגם יעבדו, גם יקבלו הכנסות וגם תיתן להם פיצויים

התיירות חיים כץ: דוד, אנחנו רצינו מחר לעשות דיון על הפינוי

דוד ביטן: מחר יהיה דיון בכל מקרה

התיירות חיים כץ: אבל היית מבין שהיום יש לך כבר 8,000 חדרים פנויים, מחר, עוד יומיים להערכתי, אתה תהיה ב-15,000 חדרים פנויים

דוד ביטן: למה? כי אנשים מקבלים את הכסף הפרטי והולכים?      

התיירות חיים כץ: 50,000 בשעתיים נרשמו לתכנית של הביטוח הלאומי ותהיה תנועה

התיירות חיים כץ:  מה שזה יעשה, אנחנו נסגור הרבה מאוד מלונות קטנים ונעשה איחוד קהילות, כי אם נעשה איחוד קהילות נוכל להביא להם גם פסיכיאטרים, גם מורים, נוכל לעשות בתוך המלונות בית ספר וזה טיפול פרטני גדול ואז המלונות הקטנים, אתה תראה אותם פתאום נסגרים

התיירות חיים כץ:  נכון להיום יש 350 מלונות פעילים, לא כולם כבר מלאים ואתה תראה אותם הולכים ונסגרים

התיירות חיים כץ:       אני לא רוצה להיכנס לכל הדברים, בוא ניכנס סעיף סעיף, תעיר את ההערות שלך, תשאל את השאלות

דוד ביטן: בוא נתחיל

דוד ביטן:  יש לך נייר אולי להביא לנו, שיהיה לנו יותר קל?      

התיירות חיים כץ: ודאי, קח את התכנית

התיירות חיים כץ:  זאת התכנית שאנחנו גיבשנו, אני לא חושב שהגזמנו, אני לא חושב שהפרזנו

התיירות חיים כץ:  אני חושב שזה נותן מענה, שזה נהנה וזה לא חסר

התיירות חיים כץ:  לא הפרזנו, לחלוטין

דוד ביטן: מישהו מחברי הכנסת עד שיביאו לנו את הניירות של משרד התיירות רוצה להגיד משהו?      

קטי קטרין שטרית: היה לנו את זה באחד הדיונים, דיברנו על הסיפור הזה שיש לך רווחה לחוד, בריאות לחוד, כל אחד לחוד ואין תכלול

קטי קטרין שטרית:  לפי המתווה הזה שאומר השר - - -     

דוד ביטן: מחר בתשע וחצי

חוה אתי עטייה: זה ההצעה לסדר של פינדרוס הדחופה?      

דוד ביטן: גם זה ייכלל בפנים, זה המשך לדיון הקודם

דוד ביטן:  כרגע הדיון זה על מתווה לפיצוי לענף התיירות

דוד ביטן:  זה אני צריך להביא לוועדת הכספים     

קטי קטרין שטרית: אבל מה שאנחנו צריכים לקחת בחשבון, אני ביקרתי בכמה מבתי המלון, יש הרס בבתי המלון

התיירות חיים כץ: הבעיה שלי, איך תכניסו את התיקונים לחוק?      

דוד ביטן: נשאיר למשפטנים

שלום דנינו: חיים, מה שדוד סיכם עם גפני, שלקחנו שני תחומים, אחת, את התיירות, שתיים, את החקלאות

שלום דנינו:  בפרק שהם דנים בו עכשיו בוועדת כספים הם משאירים את הפרקים האלה, מדלגים עליהם, עד שאנחנו מעבירים סיכום

דוד ביטן: מה קורה - - -      

התיירות חיים כץ: לא יודע

דוד ביטן: אם זה לא יקרה אז לא יהיה שום מתווה

התיירות חיים כץ: אם לא יקרה לא יעבור ועדת כספים

חוה אתי עטייה: עד כה בוועדת כספים, כמעט שעה שאלו את נציג האוצר למה עד כה לא עבר התקציב של המפונים בעבור המלונות? כלומר למה המלונות עד היום לא קיבלו כסף

חוה אתי עטייה:  זה היה שעה דיון והוא לא נתן מענה

דוד ביטן: בשעה הזאת לא העבירו להם כסף?      

קטי קטרין שטרית: נתנו, נתנו מקדמה

דוד ביטן: זה מחר אנחנו דנים

דוד ביטן:  אתם לא מתאפקים, מחר נדון על זה

התיירות חיים כץ: שתי דקות סקירה

התיירות חיים כץ:  הפינוי היה בכמה שלבים

התיירות חיים כץ:  קודם כל הפינוי הראשון התחיל מ-0 עד 4, זה היה ב-7 או ה-8 באוקטובר

התיירות חיים כץ:  הפינוי היה באחריות משרד הביטחון, אחר כך הייתה הרחבה לשבעה קילומטרים

התיירות חיים כץ:  אנחנו נכנסנו לגזרה ב-25 באוקטובר

חוה אתי עטייה: משרד התיירות?      

התיירות חיים כץ: נכנס לגזרה

התיירות חיים כץ:  כל היישובים, להוציא העוטף ושדרות, התשלום עד ה-2 בנובמבר באחריות משרד הביטחון, קרית שמונה, הצפון, כל שאר המקומות בארץ, ומה-2 בנובמבר, אנחנו היום כבר ב-7, על חשבון משרד התיירות

התיירות חיים כץ:  משרד התיירות בשלושה ימים האחרונים העביר 83 מיליון שקל למלונות

התיירות חיים כץ:  משרד הביטחון לא יעביר שקל עד שהמלונות לא ייתנו מספרים, תעודות זהות של אנשים, כמויות, כי אנחנו נתנו את זה כמקדמות, אמרנו שניתן, נתנו על 25% מהימים

התיירות חיים כץ:  אנחנו גם לא ניתן יותר עד שלא נקבל נתונים

דוד ביטן: העברת מקדמות ביניים

התיירות חיים כץ: 83 מיליון שקל, אם אתה רוצה בדיוק, 82,700,000

אליהו ברוכי: וזה רק מקדמות? 25%?      

התיירות חיים כץ: כן, זה מיליארד ומשהו לחודש

קטי קטרין שטרית: אולי להגיד כמה עולה כל מפונה

התיירות חיים כץ: זוג פלוס שניים בבית מלון זה 43,200

התיירות חיים כץ:  אלה המספרים

דוד ביטן: המנכ"ל של משרד התיירות, אתה מתחבא אחרי המחשב, לא רואים אותך

התיירות חיים כץ: למה, מה אתה רוצה?      

דוד ביטן: שנראה, שנוכל לדבר איתו

קטי קטרין שטרית: כדאי שהציבור יידע את המחירים

אליהו ברוכי: 83 מיליון זה 25%?      

התיירות חיים כץ: ממה שלקחתי עליי

התיירות חיים כץ:  רק משרד התיירות

התיירות חיים כץ:  אני לא משלם על משרד הביטחון

אליהו ברוכי: אז ה-100% זה 300 ומשהו מיליון

דוד ביטן: אתם רוצים להגיד משהו באופן כללי?      

קריאה: מה יש להגיד? אני תומך ואני סומך על השר שהוא מספיק אחראי לא לקרוע את האוצר וחבל שלא קרעת אותם

קריאה:  סתם, אני צוחק

קריאה:  אני יודע שעשית מה שטוב

קטי קטרין שטרית: כדאי שיידעו כמה כל דבר עולה

התיירות חיים כץ: אביגדור, בבקשה

אביגדור קהלני: אני אגיד כמה מילים על המתווה הזה

התיירות חיים כץ: יש פה גם את הנציגים של הגופים המובילים

דוד ביטן: אנחנו ניתן להם לדבר

התיירות חיים כץ: אני לא יודע אם הם צריכים לדבר

דוד ביטן: הם רוצים, הם נרשמו

התיירות חיים כץ: בשביל מה? בשביל מה אתה צריך לדבר?      

קריאה: אנחנו רוצים לדבר

דוד ביטן: אנחנו ניתן להם לדבר

דוד ביטן:  לפי הנחיות בג"צ צריך לאפשר דיון ציבורי

התיירות חיים כץ: היה דיון בכספים

דוד ביטן: בסדר, איך אנחנו נחליט בלי לשמוע אותם?      

התיירות חיים כץ: כתוב לך

אביגדור קהלני: כמה מילים על המתווה

אביגדור קהלני:  קודם כל דוח ממ"מ שנערך, ממש טרי, לאחרונה, מהחודש, יש לכם מספר נתונים על ענף התיירות, על תרומתו של ענף התיירות לכלכלה הישראלית, יש לו אחריות על 13

אביגדור קהלני: 1% מהיצוא, 2

אביגדור קהלני: 5% מהתוצר, 4% מכלל המועסקים במשק, כ-150,000, אבל צריך להביא בחשבון שהוא גם מחולל תעסוקה רציני מאוד בעיקר בפריפריה ובירושלים

אביגדור קהלני:  הפעילות של הענף מתאפיינת על ידי זה שבפרוץ משבר הוא הראשון שנפגע ונפגע בצורה אנושה ואחרון שיכול לצאת ממנו

אביגדור קהלני:  היציאה ממנו היא גם בהדרגה ולפעמים גם בהדרגה איטית

אביגדור קהלני:      המתווה שאנחנו גיבשנו כאן הוא רק לרבעון הרביעי של שנת 2023 קרי 7 באוקטובר עד 31 בדצמבר

אביגדור קהלני:  המתווה הכללי, מדובר על 30 בנובמבר, אבל לא נראה שום סיכוי שבדצמבר ענף התיירות ישתקם גם אם המלחמה תיגמר

אביגדור קהלני:       הענף הזה איננו מקשה אחת, יש בו סקטורים שונים שלכל אחד מהם יש מאפיינים ונדבר כרגע על סוכני הנסיעות, מארגני התיירות ויש גם חברות שנותנות שירותי קרקע בשדה התעופה שהם גם כן הושבתו כי הכניסה של תיירים נעצרה

אביגדור קהלני:       ניסינו להסתמך על התכנית הכללית של האוצר ולנסות לעשות את ההתאמות שענף התיירות זקוק להן

אביגדור קהלני:  בענף התיירות יש מאפיין גדול שחלק גדול מהמחזור והתשומות הוא במע"מ אפס ולפי הכללים של האוצר תשומות מסוג של מע"מ אפס, הם הרי לוקחים את התשומות שחייבות במע"מ ומהם מחלצים את התשומות, ואם לא לוקחים בחשבון את התשובות של מע"מ אפס אז הפיצוי הוא מגוחך ולכן ההצעה היא לקחת את כל התשומות האלה ולהוסיף אותן, ונעשתה בדיקה גם מול רשות המיסים, וזה בר ביצוע ואין עם זה שום קושי ואפילו אמרו שאפשר להגיש את זה בדוח משלים ואז אפשר יהיה לחשב את התשומות האלה לצרכי מתן הפיצוי גם כן

שלום דנינו: תסביר רגע, מה האלטרנטיבה של התשומות?      

התיירות חיים כץ: הוא עשה מע"מ וירטואלי

שלום דנינו: זה המודל?      

התיירות חיים כץ: נגיד, זו אחת הדוגמאות

התיירות חיים כץ:  עשה מע"מ וירטואלי, דיברנו עם רשות המיסים, הוא אמר שזה מקובל עליו

אמיר דהאן: סליחה, דיברתם איתי

אמיר דהאן:  זה לא מע"מ וירטואלי

התיירות חיים כץ: מה שאתה רוצה

אמיר דהאן: בסדר, אני רק אסביר, שיידעו

אמיר דהאן:  זה קיים בחקיקה כבר, בחקיקה שעברה הקראה היום ועוד מעט תעבור הקראה נוספת, הכנסנו לתשומות שמדווחות מע"מ כולל תשומות בשיעור מע"מ אפס

אמיר דהאן:  סך הכול בתוך המערכות שלנו אותו עסק יצטרך ל - - -     

דוד ביטן: יש את זה בהצעת החוק היום?      

אמיר דהאן: כן, הכנסנו את זה בשינוי

אמיר דהאן:  דיברו איתי לפני כמה ימים ממשרד התיירות, זה היה ברור, לא יודע איך זה לא היה בהתחלה וזה נכנס

אמיר דהאן:  זה תשומות אמיתיות בשיעור מע"מ אפס, רק הן לא מופיעות במע"מ אצלנו

אמיר דהאן:  במע"מ יש הכנסות פטורות והכנסות חייבות, במערכת הממוחשבת

דוד ביטן: אז עשיתם כבר תיקון?      

אמיר דהאן: כן, זה קיים, בפנים

שלום דנינו: ואיך זה מתבטא בפיצוי? כאילו אתם לוקחים 17% מהמחזור ומניחים עד 22? זה מה שאתם נותנים לעסק רגיל?      

אמיר דהאן: לא, יש תשומות מדווחות מע"מ שאנחנו רואים אותן במע"מ, יש להם אצלם בכל הנהלת חשבונות הם יודעים בדיוק מה ההוצאות בשיעור מע"מ אפס

אמיר דהאן:  הם כוללים את כל זה בתביעה ועל זה נעשה החישוב של ה-12 חודשים, מחלקים את זה ב-12 לחודש אחד

דוד ביטן: החישוב הרגיל ליתר העסקים?      

אמיר דהאן: כן, בדיוק

אמיר דהאן:  גם ליתר העסקים יש מע"מ בשיעור אפס

דוד ביטן: זה מקובל עליכם, נכון?      

אמיר דהאן: גם לפירות וירקות

יוסי פלד: זה מקובל עלינו ואנחנו מודים, אנחנו חוששים מהפרק הידני פה, שזה בעצם לא יהיה אוטומטי, אבל בהחלט הוגן ונכון

דוד ביטן: זאת אומרת זה לגבי שיטת החישוב

אמיר דהאן: לא רק בתחום הזה, גם באולמות אירועים שקונים פירות וירקות, יש הרבה תחומים

התיירות חיים כץ: פירות וירקות זה לא בתיירות

התיירות חיים כץ:  אנחנו נעשה תיירות חקלאית, אל תדאג

אמיר דהאן: לא, שיעור מע"מ אפס קיים בהרבה ענפים

דוד ביטן: זה פותר לך את הבעיה של הסעיף הראשון?      

התיירות חיים כץ: כן

דוד ביטן: מה שכתבת, התאמת תכנית סוכני הנסיעות, מארגני תיירות וכו', זה פותר, נכון?      

התיירות חיים כץ: כן

דוד ביטן: אז זה פתור

אביגדור קהלני: לא, יש עוד שתי בעיות

אביגדור קהלני:  בעיה אחת זה שיש בתכנית הכללית תקרה של 400 מיליון שקל מחזור

דוד ביטן: אני מבין שבוועדת הכספים אומרים שיהיה דיון על זה, נכון?      

אמיר דהאן: לפי מה שידוע לי כרגע התקרה לא אמורה להישאר 400 מיליון

התיירות חיים כץ: התקרה לא אמורה להישאר?      

אמיר דהאן: לא, היא אמורה להישאר, לא לעלות

אמיר דהאן:  גם בענף הקבלנים, זה לא יכול לעלות בענף אחד יותר מענף אחר

אמיר דהאן:  זה צריך להיות רוחבי

אליהו דלל: האמת היא שגם אני שמעתי את זה, זה לא יהיה מעל 400 מיליון

דוד ביטן: מה קורה בוועדת כספים? עם כל הכבוד, לוועדת כספים גם יש מה להגיד, לא רק לאוצר

טלי לאופר: אדוני, אפשר להגיד משפט?      

דוד ביטן: לא, לא

טלי לאופר: כי הבעיה אצלנו בעיקר

דוד ביטן: חכי שנייה

דוד ביטן:  מה הנטייה בוועדת כספים? כי אני שמעתי את גפני אומר שיהיה דיון על זה

אליהו דלל: נכון להיום, למיטב ידיעתי, גם מחברי הוועדה, מה שנקרא מרכז הקואליציה בוועדת הכספים, וגם האוצר, לא מתכוונים לעלות מעל ל-400 מיליון

התיירות חיים כץ: עד איזה יום הם לא מתכוונים?      

אליהו דלל: אני לא יודע, אני אומר מה ידוע לי

אליהו דלל:  גם לי יש ויכוח - - -     

שלום דנינו: חיים, החוק צריך לעבור תוך יום-יומיים

התיירות חיים כץ: החוק צריך לעבור תוך יום-יומיים והוא לא יעבור כי אם אתה לוקח גופים כמו חברות תעופה זה בדיחה 400 מיליון

דוד ביטן: חברות התעופה זה סיפור אחר

אליהו דלל: מדובר פה על מחזור

התיירות חיים כץ: זה לא הכנסה, יש פה הוצאות של מעל - - -      

דוד ביטן: חברות תעופה זה סיפור אחר

דוד ביטן:  אני ראיתי בקורונה שהם קיבלו הלוואות והחזירו את כל ההלוואות אחרי שנה

דוד ביטן:  הם יכולים גם עכשיו אותו דבר

דוד ביטן:  כמה יש לכם חברות מעל 400 מיליון?      

התיירות חיים כץ: שמונה חברות

טלי לאופר: אדוני, אני אשמח להרחיב

דוד ביטן: בתיירות, לא כולל תעופה

אביגדור קהלני: זה לא כולל תעופה ולא כולל מלונות

דוד ביטן: המלונות עוברים את ה-400 מיליון

אביגדור קהלני: המלונות, מה שאנחנו מציעים, כדי להתגבר על הבעיה, שכל מלון יהיה יחידת רישום עצמאית

דוד ביטן: אז איזה חברות זה אצלכם? חברות נסיעות?      

אביגדור קהלני: חברות הנסיעות, תיירות יוצאת

טלי לאופר: אני אשמח, אדוני, זה אצלי במנדט

טלי לאופר:  אני אשמח להציג את זה

שלום דנינו: אתה רוצה לתת לטלי רגע להגיד מילה?      

דוד ביטן: לא, שנייה רגע, תן לנו לברר

התיירות חיים כץ: איסתא, קשרי תעופה

דוד ביטן: שמה המחזור שלהם?      

אביגדור קהלני: מעל 400, אני לא יודע בדיוק את המחזור, אבל הוא מעל 400

דוד ביטן: כולם?      

אביגדור קהלני: השבעה האלה

דוד ביטן: כמה, 800, 900? כמה הם מגרדים את ה-400?      

התיירות חיים כץ: תן לטלי, היא תיתן לך סקירה קצרה

דוד ביטן: לא, אני בכוונה לא נותן לה, כי היא הפריעה

התיירות חיים כץ: תגיד, אתה מסתלבט?      

דוד ביטן: לא, אני לא מסתלבט?      

אביגדור קהלני: יש גם כאלה שהם מעל מיליארד

דוד ביטן: זאת אומרת יש הפרש גדול, לא 400, יכול להגיע ל-800

התיירות חיים כץ: זה לא 410

התיירות חיים כץ:  זה לא הכנסה, זה גבייה, הוא גובה ממך ונותן למלון, הוא נותן לחברות השכרה

שלום דנינו: חיים, שאלה היא כזאת, אנחנו פה עכשיו דנים לכאורה במתווה שמותאם לתיירות, במה זה שונה החברות של תיירות שמעל 400 מיליון בהשוואה לעסקים אחרים?      

התיירות חיים כץ: מאה אחוז, אתה רוצה לדעת?      

שלום דנינו: כן

התיירות חיים כץ: טלי, בבקשה

טלי לאופר: יו"ר הוועדה, אפשר? שלא תוציא אותי אחר כך

התיירות חיים כץ: דברי, נו

טלי לאופר: אני אתן את זה בתקציר

טלי לאופר:  בענף של משרדי הנסיעות יש כשבע חברות שהן מעל 400 מיליון

טלי לאופר:  המחזורים שלהם מנופחים מכיוון שזה מחזורי ברוטו שכוללים את כל ההוצאות של בתי המלון וכרטיסי הטיסה וכו'

טלי לאופר:  זה דבר אחד למה הם שונים מענפים אחרים

טלי לאופר:  דבר שני, הפגיעה אצלנו תהיה הרבה יותר - - -     

דוד ביטן: זאת אומרת את אומרת שזה לא ממש מחזור שלהם, הם מעין מתווכים

טלי לאופר: נכון

טלי לאופר:  רק בשביל לסבר את האוזן, אחוז הרווח המקובל בענף, אחוז הרווח נטו הוא 1% והרווח התפעולי הגולמי הוא 10%, אלה הטווחים

טלי לאופר:  לא בהכרח שהרווח שלהם גדול מרווח של חברות יותר קטנות

טלי לאופר:  זה המשתנה הראשון

טלי לאופר:  המשתנה השני, להבדיל מענפים אחרים, הם לא יחזרו לפעילות בזמן הקרוב, הם יהיו מושבתים עוד כמה חודשים ולכן זה לא לסחוב שבועיים, זה לסחוב ארבעה חודשים

טלי לאופר:  דבר שלישי, זה בסך הכול שבע חברות

טלי לאופר:  דבר רביעי, הם מעסיקים את רוב העובדים בענף הזה, הם מעסיקים סדר גודל, נדמה לי, של כ-2,000 עובדים בסך הכול ומי שנדפק מזה זה העובדים שלהם

טלי לאופר:  דבר חמישי, הם לא קיבלו שקל בקורונה, ליקקו את הפצעים, סידרו את עצמם לבד ועכשיו עוד פעם כל הסיפור - - -     

דוד ביטן: מי, החברות הגדולות האלה? אז אם לא קיבלו בקורונה למה את רוצה עכשיו כסף?      

טלי לאופר: מה שנקרא אם כבר דפקו אותם ידפקו אותם פעמיים

דוד ביטן: לא, אני שואל

דוד ביטן:  אתם הסתדרתם, נכון? למה את צריכה עכשיו?      

התיירות חיים כץ: פעם קיפחת מישהו, זאת אומרת זה ילד כאפות

דוד ביטן: לא שייך, אם בקורונה לא קיבלו למה במלחמה כן?      

התיירות חיים כץ: כי היה להם שר אחר

התיירות חיים כץ:  היה להם שר אחר, התחלף השר

טלי לאופר: אדוני, משפט אחרון

טלי לאופר:  החברות האלה זה חברות סיטונאיות גם, הן אלה שמספקות את ה - - -      

דוד ביטן: מה הפתרון שלכם?      

טלי לאופר: הפתרון הוא להוריד להם את ה - - -      

שלום דנינו: ואגב, 2,000 עובדים, מה קורה איתם?     

התיירות חיים כץ: הולכים הביתה, חלקם הגדול

שלום דנינו: לא, מה קורה איתם היום?      

התיירות חיים כץ: לא עובדים

שלום דנינו: יצאו לחל"ת? פוטרו? מה?      

דוד ביטן: רבותיי, תקשיבו טוב, אתם נעים מנושא לנושא

דוד ביטן:  זה שיש עובדים, צריך לפתור את הבעיה של כל העובדים בזה

טלי לאופר: יופי, אבל הם לא נכנסים למתווה, אדוני

דוד ביטן: לא קשור

דוד ביטן:  העובדים בצד רגע

דוד ביטן:  צריך לפתור את בעיית העובדים לא רק בתיירות, בכל מקום ומקום

דוד ביטן:  אני רוצה לדעת מרשות המיסים, למה אי אפשר לעשות לענף התיירות מתווה שלא קשור למחזור? הרי זה לא מחזור שלה באמת, תלכו לפי הרווח שהיה להם בשנה האחרונה

דוד ביטן:  הרי מה קורה? הוא שולח אותי למלון, בסופו של דבר הם משלמים למלון, אני משלם להם

דוד ביטן:  זה לא מחזור אמיתי שלהם

דוד ביטן:  לכן בעניין הזה אל תתייחסו ל-400 מיליון

טלי לאופר: אדוני, אני מתחננת לעוד משפט

חוה אתי עטייה: במלחמת 'צוק איתן' היה מה שאתה ציינת עכשיו

חוה אתי עטייה:  זה היה, לפי יחידת המחקר של הכנסת

חוה אתי עטייה:  ב'צוק איתן' וגם במשבר הקורונה היה סיוע פרטני לענף התיירות

דוד ביטן: אני לא מבין למה הם לא קיבלו באמת בקורונה, שזה היה שנה וחצי כמעט

טלי לאופר: בגלל הראל ויזל, בזה זה התחיל ובזה זה נגמר

טלי לאופר:  התשובה הייתה הראל ויזל, אדוני, הייתה תשובה לדבר הזה

דוד ביטן: טלי, הצגת את זה יפה, אחרי שנתן לך אישור השר, שהוא יודע שאני לא יכול עליו

התיירות חיים כץ: אל תקלקל לי

טלי לאופר: לא יקלקל אם תיתן לי עוד משפט אחד

התיירות חיים כץ: את תקבלי, חכי

דוד ביטן: אני רוצה שלא תתייחסו אצלנו למחזור, אלא תתייחסו לשורת הרווח, לפי זה תנו להם את הפיצוי

אמיר דהאן: אני אסביר

אמיר דהאן:  מה שטלי אומרת זה שהם מעבירים את כרטיסי הטיסה ממקום אחד לשני או את בית המלון

אמיר דהאן:  אפשר להסתכל על כל עסק באותה רמה, הרי כרטיסי הטיסה שהם מעבירים, הם עדיין גובים על זה עמלה וזה הרווח

שלום דנינו: היא נתנה נתון דרמטי של 1% רווח, זה לא קיים בשום ענף

דוד ביטן: לא 1%, זה 10%

שלום דנינו: לא, נטו אחוז

שלום דנינו:  זה לא קיים בשום עסק בכזו פרופורציה

טלי לאופר: אבל דלק לא יהיה מושבת עכשיו כל החודשים האלה, דלק ימשיך לעבוד, זה ההבדל

טלי לאופר:  זה שילוב של הכול ביחד

דוד ביטן: טוב, אנחנו מבקשים שבנושא של התיירות, החברות הגדולות האלה, לא תתייחסו להיקף המחזור, אלא תתייחסו למשהו אחר, תתייחסו לשורת הרווח שלהם

אמיר דהאן: אני אסביר את זה שוב

אמיר דהאן:  קודם כל זו לא סמכות שלי ולא סמכות - - -     

דוד ביטן: בסדר, הבנתי, אני אומר לך מה אנחנו רוצים

דוד ביטן:  זה מה שאנחנו מבקשים, אנחנו לא נסיים את זה בדקה הזאת, אבל תחשוב על זה בינתיים כשאנחנו ממשיכים את הדיון

דוד ביטן:  אתה צריך להתייעץ עם מישהו? תתייעץ עם מי שאתה רוצה

התיירות חיים כץ: שאלה אליך, רשות המיסים ולטלי, איזה אחוז מה-400 מיליון זה כספי העברה? כמה מה-400 מיליון אתם מעבירים למלונות, כרטיס טיסה

טלי לאופר: אז אמרתי, הרווח הגולמי שלנו הוא סדר גודל של 10%

שלום דנינו: אז איך את מגיעה ל-1%?      

אמיר דהאן: יש חברות עם רווח של 10% והם מעל 400 מיליון ומעסיקים הרבה יותר עובדים והם לא מצליחים לקבל

אמיר דהאן:  זו הבעיה, היא בעיה - - -     

דוד ביטן: לא, 10% זה לא הגיוני כי אתם מעסיקים הרבה מאוד עובדים, איך זה יכול להיות? אבל אני לא אשב איתה עכשיו על כל חברה וחברה, אנחנו מדברים באופן כללי

דוד ביטן:  בגלל התיקון שהצעתם לחוק, זה עובד יפה, אני לא נכנס לזה, הנושא של המע"מ וכל הדברים האלה, תשומות וכו', זה יהיה כמו כולם

דוד ביטן:  אבל בנושא של המחזור, אתם צריכים לבטל את הנושא של המחזור ולהתייחס לחברות האלה בצורה אחרת כי אחרת זה לא הגיוני

דוד ביטן:  זה לא מחזור, זה ניפוח של המחזור, אין בזה שום היגיון

התיירות חיים כץ: עוד משפט אחד יש לה

טלי לאופר: כן, משפט קצר רק, אדוני

טלי לאופר:  אמרת שלגבי העובדים זה לא קשור

דוד ביטן: זה נושא שנדון בסוף

התיירות חיים כץ: זה אחר כך

טלי לאופר: שנייה, רק להשלים את המשפט

טלי לאופר:  הרי מה שקורה, ברגע שהחברות האלה מודרות מהצעת החוק הזאת ומהתכנית הן מודרות גם על הסיוע בגין העובדים

דוד ביטן: הבנתי, אמרתי שלא נתייחס כרגע לעובדים, מצד שני אם יש לכם סיכוי לחזור לעבוד בתיירות, כי אם לא תהיה תיירות במדינת ישראל בשנה הבאה אתם לא תהיו קיימים גם כן, אז אין טעם לתחזק את העובדים שיישארו אצלכם

דוד ביטן:  אבל אנחנו לא ניכנס לזה כרגע, כשנדון בעובדים אנחנו נדברים על העובדים, אין בעיה

אביגדור קהלני: אני חושב שאתה צודק שצריך למצוא פתרון רוחבי לסוגיית העובדים, כי בענף הזה אם לא ישמרו את כוח האדם והוא יילך כעת, אחר כך להחזיר אותו –      

התיירות חיים כץ: לא את כולו

קריאה: את השלד של העובדים

אביגדור קהלני: הגרעין, גם במלונות

אביגדור קהלני:  שמנו את זה גם כן כאן בתכנית

דוד ביטן: אמיר, הנושא הראשון, אנחנו סיכמנו אותו, אתה תיתן לנו תשובה לגבי שיטת החישוב, איך אתה מתייחס לחברות האלה

אמיר דהאן: אני מתנצל, זה לא תשובה - - -     

דוד ביטן: בסדר, אנחנו סיכמנו, אתה תחשוב על התשובה

התיירות חיים כץ: תמיד אתה יכול להגיש הסתייגויות או למשוך את החוק

דוד ביטן: לא, אני חושב שאם הוא יילך לברר התשובה תהיה בסדר

דוד ביטן:  חברת ההסעה

אביגדור קהלני: לגבי חברות ההסעה, מה שהם ביקשו, שליש מהרכבים שלהם הם בליסינג, כשהוא בליסינג אז כל עלות הליסינג נכללת בפנים, כשהרכב הוא בבעלות אז - - -     

דוד ביטן: אתה מדבר על ליסינג לחודשיים-שלושה, זה הכול

אביגדור קהלני: לא, לא מדובר על השכרת רכב לתיירות, זה בנפרד, אלא אלה שמסיעים, הלימוזינות האלה, כל האוטובוסים

התיירות חיים כץ: יש 500 אוטובוסים

דוד ביטן: אז מה ליסינג? הליסינג זה התשלום החודשי שלהם על האוטובוס

אביגדור קהלני: כן, אבל יש להם 70% מהרכבים בבעלותם ואז בתשומות לא לוקחים את הביטוח, לא לוקחים את הפחת ולא לוקחים עלויות אחרות, רישיון רכב

אמיר דהאן: במקדם שיצרנו, 22% בפגיעה המקסימלית, נעשה חישוב לכל התשומות האלה, ההוצאות האלה שהן לא במע"מ והן לא בשיעור מע"מ אפס, והן מגולמות בתוך המקדם כמו לכולם

אמיר דהאן:  זה לא מושלם לכולם, בסוף כשיוצרים חליפה אחת לכל האנשים כאן בחדר לחלקם נותנים יותר ולחלקם פחות - - -     

התיירות חיים כץ: לא, לא, לא, בשביל זה יש לנו מתווה מיוחד

התיירות חיים כץ:  אם יש לי 70% מהרכוש שלי, הוא לא בליסינג ואתה נותן לי 22% על 30%, אתה מפצה אותי ב-6% כשאת כל המשק אתה מפצה ב-22%

התיירות חיים כץ:  זה מהותי

דוד ביטן: אתה צודק לגבי הרכבים שהליסינג רשום, אתה לא צודק אם אני בעלים של חלק מהרכבים, זה לא מחושב בעלות שלי

אמיר דהאן: בסוף יש כאן מתווה אחד שהוא כלל ארצי

אמיר דהאן:  אני חושב שאחרי זה אגף התקציבים, משרד האוצר, צריך למצוא יכול להיות פתרונות נקודתיים ולא דרך החוק הראשי

התיירות חיים כץ: זה מה שביקשנו

אמיר דהאן: לא אנחנו ברשות המיסים עושים את הדבר הזה

אמיר דהאן:  אני חייב להגיד שלגבי החקיקה, ככל שייכנסו מיליון דברים החקיקה לא תצליח לעמוד ב-16 לחודש

התיירות חיים כץ: זאת אומרת מה שאתה מבקש, שנוותר על תנאים של אנשים בשביל להרוויח זמן

התיירות חיים כץ:  יש לנו את כל הזמן שבעולם, תן מקדמות

אמיר דהאן: אני לא אמרתי את הדבר הזה

התיירות חיים כץ: זה מה שאמרת

דוד ביטן: רגע, גם ככה בערוץ 12 תוקפים את הממשלה, שלא בצדק, שהיא לא מתפקדת בכלל, אז יהיה עוד יום אחד, אז יגידו עוד פעם עלינו שאנחנו לא זה

דוד ביטן:  אני אומר לך, לא הבנתי את העניין

דוד ביטן:  רשות המיסים עובדת, משרד הפנים עובד, כל עובדי המדינה, לבוא ולהגיד על כל עובדי המדינה שהם לא עושים כלום, לא אתם, אני בעדכם, אני חושב שמן הדין שיתנצלו בפני עובדי המדינה בעניין הזה

דוד ביטן:      אני אומר דבר מאוד פשוט, לגבי השיטה של כלל המשק, כמו שהם עושים חישוב, אתה בפנים, אין עם זה בעיה

דוד ביטן:  לגבי הרכבים שבבעלותם, אני חושב שאתם צודקים בטענה, צריכים לבוא להתייחס לזה באיזה שהיא שיטה, לא יודע

אביגדור קהלני: או לעשות חישוב רעיוני של - - -     

דוד ביטן: גם חברות השכרת זה אותו דבר?     

אביגדור קהלני: לא, זה קצת אחרת

אביגדור קהלני:  חברות השכרת הרכב, כל הרכבים שמושכרים לתיירים חונים היום בשדה התעופה, כולם, המגרשים שם מלאים, והם אמורים לשלם אגרה לרשות

אביגדור קהלני:  כל מה שרוצים לרבעון הזה, אוקטובר-דצמבר - - -      

התיירות חיים כץ: שהמדינה תשלם 50% מהעלות

דוד ביטן: הם רק שם עומדים?      

התיירות חיים כץ: כן

דוד ביטן: לא ידעתי את זה

אביגדור קהלני: איפה הם יחנו אותם?      

דוד ביטן: לא יודע, אין להם חניונים? אז אתה אומר לוותר על האגרות של רשות התעופה?      

אביגדור קהלני: על האגרה של רשות שדות התעופה

התיירות חיים כץ: מה זה לוותר? שהמדינה תשפה את הרשות

דוד ביטן: לא, מה זה מעניין אותי? לרשות יש מיליונים, מיליארדים, אני לא נכנס לזה

דוד ביטן:  בסדר, טענה נכונה

דוד ביטן:  מה העלות של זה?      

אביגדור קהלני: לא יודע

דוד ביטן: לא עשית תחשיב?      

אביגדור קהלני: לא עשינו תחשיב

דוד ביטן: על כמה רכבים כאלה מדובר?      

אביגדור קהלני: לפי הערכתי זה 2,000 רכב

שלום דנינו: ואני יודע שמשרד הביטחון גייס משהו כמו 2,000 רכבים מחברות השכרה

דוד ביטן: בסדר, אז אין בעיה של חניה אם הוא גייס אותם

שלום דנינו: הם גם מקבלים תשלום

דוד ביטן: אמיר, זו טענה נכונה

דוד ביטן:  אתם צריכים לראות איך אתם פותרים את זה

דוד ביטן:  או שתפתרו את זה מול רשות שדות התעופה, ואז לא נצטרך להכניס את זה לחקיקה, או נכניס לחקיקה פטור בעניין הזה

התיירות חיים כץ: נכניס לחקיקה

דוד ביטן: לא, אם אפשר לא להכניס לא נכניס

אביגדור קהלני: מורי הדרך, אמרנו מתווה קורונה

שלום דנינו: מה אומר מתווה הקורונה?      

אביגדור קהלני: במתווה הקורונה היה לה, הם מרובי מעסיקים, יש להם הרבה מאוד מעסיקים, ואז הם לא היו צריכים להביא מכתב התפטרות מכל מעסיק

קטי קטרין שטרית: אפשר להשתמש במורי הדרך

דוד ביטן: מה הם יעשו? מורי דרך בעזה?      

קטי קטרין שטרית: לא, למה? מורי דרך זה רק לנסוע

דוד ביטן: מורי דרך זה ברגל

קטי קטרין שטרית: אפשר לעשות פעילות מצוינת

שלום דנינו: אבל, קטי, אנחנו עכשיו לא עושים הסבה, עושים פיצוי

קטי קטרין שטרית: מורה דרך שהוא רוצה ללמד על מקום מסוים הוא מסביר להם

דוד ביטן: כן, אמיר, איזה פתרון אתם נותנים באופן כללי במתווה שעשיתם לאנשים כמו מורי הדרך?      

אמיר דהאן: במורי הדרך גם בקורונה היה פתרון שהוא לא בא דרך קרן הפיצויים, דרך המענק הרגיל הכולל

אמיר דהאן:  זה מה שאני מנסה להסביר, יש כל כך הרבה דברים - - -     

דוד ביטן: זה עוד לא נקבע?      

אמיר דהאן: בסוף צריך להיות חוק אחד ראשי ולבחון דרך נוספת

דוד ביטן: זה ברור, לגבי העובדים כן

דוד ביטן:  תגיד לי מורי הדרך עובדים עם חשבונית?      

קריאה: גם וגם

שלום דנינו: אם הם עסק שלא מגיע ל-107,000 אז - - -     

קריאה: הם שכירי יום

אמיר דהאן: בנושא הזה יש עסקים עד 300,000, בדרך כלל מורי הדרך לא עוברים את הסכום הזה, עד 300,000 שקל בשנה, ואם יש להם ירידה בין 80% ל-100%, אם הנוסחה תיתן להם 4,000 שקל, הסכום המינימלי הוא 12,400 לחודש

אמיר דהאן:  זה יותר מהקורונה בגדול

דוד ביטן: זה בכללי, נעבור אחר כך לעובדים

שלום דנינו: לא, הוא אומר שהמתווה הנוכחי טוב למדריכי הדרך בהשוואה לקורונה

שלום דנינו:  זה מה שהוא אומר

התיירות חיים כץ: מה אתה אומר?      

קריאה: בקורונה רבים מאיתנו נפלו כי תקופת האכשרה הייתה בחודשים שכמעט לא היה בהם עבודה

קריאה:  גם עכשיו, ספטמבר, והחודש שלפני זה, אוגוסט-ספטמבר בתיירות נכנסת - - -      

דוד ביטן: בסדר, הבנו

דוד ביטן:  אתה מייצג אותם?      

אמיר דהאן: אבל אתה בהשוואה לספטמבר-אוקטובר

קריאה: אני רוצה להסביר משהו, אוקטובר-נובמבר אלה החודשים החזקים שלנו בשנה

קריאה:  למעשה מורי הדרך מסתמכים - - -     

עידית חנוכה: חברים, נרשם פרוטוקול, לא מכירים את השמות שלכם

עידית חנוכה:  בבקשה להציג שמות

דוד ביטן: טוב, אנחנו נשאיר את זה לסוף

דוד ביטן:  סוגיית העובדים, מורי דרך זה גם בסוג של עובד

התיירות חיים כץ: אני חושב שמורי הדרך זה הכי קל, מתווה הקורונה, העתק-הדבק, זהו

דוד ביטן: חברות התעופה זה כמו הקורונה

דוד ביטן:  שייקחו הלוואות בערבות מדינה ויסתדרו איתם

דוד ביטן:  אני קראתי לפני חצי שנה שהם החזירו את סכומי ההלוואות למדינה

אביגדור קהלני: אבל כרגע יש להם בעיה של החזר לאלה שקנו כרטיסים מראש, זה עשרות מיליוני דולרים

התיירות חיים כץ: זה עשרות מיליונים, מחר יש דיון בוועדת החינוך, אני גם הולך להידחף לזה, הם לקחו נגיד את מצעד החיים, תלמידים, שילמו על נסיעה, יש משפחות ששילמו 6,000 שקל למצעד החיים

התיירות חיים כץ:  הם החליטו קודם כל שמכל אחד הם לוקחים קנס 400 שקל על הביטול, מכל ילד 400 שקל, ויש כאלה את כל ה-6,000

קטי קטרין שטרית: זה קרה בקורונה והחזרנו את כל הכסף

קטי קטרין שטרית:  אני עשיתי את זה אז בזמנו

דוד ביטן: מה היה המתווה בקורונה? הם קיבלו פיצוי על זה?      

קטי קטרין שטרית: הם קיבלו פיצוי מלא, התעקשנו על זה, אז היה גלנט שר החינוך

דוד ביטן: לא, החברות קיבלו פיצוי?      

קטי קטרין שטרית: הם לא צריכים לקבל פיצוי מפני שהם לא שילמו עדיין לכלום

קטי קטרין שטרית:  הם צריכים לשלם למאבטחים? אין מאבטחים, הם צריכים לשלם לבתי המלון? אין בתי מלון

התיירות חיים כץ: אין בעיה, יש להם היום בעיה של תזרים מזומנים

דוד ביטן: אז אמרתי, זה כמו בקורונה, הלוואות

קטי קטרין שטרית: זה משהו אחר, אבל הם עוד לא הוציאו כלום

קטי קטרין שטרית:  המִנהלת לא הוציאה עדיין כלום, כי היא מוציאה את זה סמוך לנסיעה

דוד ביטן: אמיר, לגבי חברות התעופה, לא יודע, אני לא נכנס לזה, זה לא צריך לעשות בחקיקה

דוד ביטן:  בגדול אתם צריכים לשבת איתם, כמו בקורונה כשפתרתם את הבעיות על ידי סיוע של הלוואות בערבות מדינה, אם צריך, אני לא אומר שצריך, ואחר כך הם הסתדרו איתכם

דוד ביטן:  עובדה שבסופו של דבר כל כרטיס קפץ מ-300 דולר ל-1,000 דולר והכול הסתדר להם בסוף

דוד ביטן:     לגבי החזר כרטיסים או החזר שמחזירים, בעיקר זה לתושבי הארץ, הרי חברות אחרות לא מחזירות

דוד ביטן:  אני לא יודע בכמה כסף מדובר

קטי קטרין שטרית: כן, נכון

קטי קטרין שטרית:  אז הייתה לנו בעיה עם ה-low cost

דוד ביטן: אני לא יודע בכמה כסף מדובר, לדעתי עם החברות אתם צריכים לשבת בנפרד ולראות איך אתם מסתדרים איתם, זה לא עניין שאפשר להכניס בחקיקה פה

שלום דנינו: ואי אפשר לבסס פתרון על הלוואות בערבות מדינה

שלום דנינו:  מהניתוח שעשיתי נדחות שש בקשות מתוך עשר

דוד ביטן: לא חברות תעופה, זה סגור מראש

דוד ביטן:  אתה מדבר על עסק אחר

אליהו דלל: לא רק זה, הבעיה גם הריבית, התעריף שלה הוא גבוה כשעושים ערבות מדינה וגם - - -     

דוד ביטן: בסדר, פה מדובר על חברת אל-על נגיד

התיירות חיים כץ: חברת אל-על השווי שלה ירד, השווי של חברת אל-על מהמלחמה עד היום ירד ב-30%

דוד ביטן: בסדר, אז מה? למה, הם מוכרים את החברה?      

שלום דנינו: לא, אבל זה פוגע בערבויות

דוד ביטן: כן, אבל זה המדינה נותנת להם את ההלוואות

שלום דנינו: אבל זה פוגע בערבויות, זה מה שהוא רוצה להגיד לך

דוד ביטן: לא, המדינה נותנת להם, המדינה אומרת להם: קחו 100 מיליון, תחזיר לי אחר כך

שלום דנינו: דוד, כשיש ערבות מדינה הבנק לוקח יותר ריבית, זאת הבעיה

דוד ביטן: בסוף נתנו להם, הם הסתדרו איתם

שלום דנינו: אמרתי את זה גם לאוצר

דוד ביטן: אל תתעסק בזה

התיירות חיים כץ: לא, תן לי רגע

התיירות חיים כץ:  דבר שני, עוד פעם, רשות שדות התעופה, צריך לשפות אותה, להוריד את האגרות, לא יכול להיות שאין טיסות - - -     

דוד ביטן: עכשיו אתה מדבר כיושב ראש ועד לשעבר, נכון?      

התיירות חיים כץ: לא

דוד ביטן: תן להם, אנחנו נכתוב שמגיע להם פטור והם יטפלו בזה

התיירות חיים כץ: לא, חברות התעופה משלמות אגרות לרשות שדות התעופה, אין טיסות

דוד ביטן: למה? הן טסות פה ושם

התיירות חיים כץ: פה ושם, הבנתי

התיירות חיים כץ:  הן טסות פה והולכות לשם

דוד ביטן: הנה, טיסה לגיאורגיה דרך חברת אל-על, טיסה שעלתה 400 דולר, עכשיו מבקשים 1,000 דולר לטיסה

דוד ביטן:  אל תדאג להם, הם מסתדרים בסוף

התיירות חיים כץ: תגיד לי, אתה מסתלבט?      

דוד ביטן: אני אומר לך את האמת

דוד ביטן:  בוא אני אראה לך

דוד ביטן:  איפה קעטבי? הוא פה? הוא לא פה, הוא נוסע עכשיו ב-1,000 דולר לגיאורגיה

שלום דנינו: דוד, הוא נוסע מתמיד לגיאורגיה

דוד ביטן: מה זה שייך?      

שלום דנינו: חיים, בשביל זה צריך להבחין בין הלוואות בערבויות של המדינה, שהיא מתחייבת ואז אין משמעות לירידה שלה ב-30%

התיירות חיים כץ: בחברות התעופה, קודם כל המדינה צריכה לשפות בערבויות ואז הריביות יהיו יותר נמוכות

אליהו דלל: זאת הבעיה, שהריביות בדיוק ההיפך

אליהו דלל:  זאת הבעיה

התיירות חיים כץ: אם תהיה ערבות מדינה הריביות יירדו

אליהו דלל: זה מה שאתה אומר, בפועל זה הפוך

דוד ביטן: חבר'ה, לחברות התעופה אני לא נכנס

דוד ביטן:  הם יישבו איתם וידברו איתם

אליהו דלל: בסדר, שיישבו איתם

דוד ביטן: מה יעשו, יפרקו את אל-על? כמו שהסתדרו איתם בקורונה ובסוף הם חזרו לעצמם ככה זה יהיה עכשיו

אליהו דלל: מסכים איתך

דוד ביטן: יש לנו אחרים לדאוג להם, תאמין לי

התיירות חיים כץ: דוד אמר שהיום הוא לא דן בזה

דוד ביטן: אני עוזב את זה

שלום דנינו: לא, יכול להיות שנגיע לזה בעוד שבוע-שבועיים

דוד ביטן: יכול להיות, אבל לא בחוק הזה של מתווה הפיצויים

התיירות חיים כץ: מלונות

אביגדור קהלני: אין ספק שאת ההכנסה שלהם מהמדינה בגין המפונים צריך להביא בחשבון כהכנסה

דוד ביטן: נכון

דוד ביטן:  ברור

אביגדור קהלני: אבל מה שחשוב כאן זה שכל מלון יחושב כיחידת רישום עצמאית לצורך חישוב הסיוע ולא רשת, כי רשת בלאו הכי עוברת את ה-400 מיליון ולא תקבל גרוש

דוד ביטן: לא, ברור שגם פה ה-400 מיליון לא רלוונטי

התיירות חיים כץ: כל מלון בנפרד

דוד ביטן: בנושא של ה-400 מיליון, אתם צריכים להתייחס לזה באיזה שהיא צורה בחוק

דוד ביטן:  זה לא הגיוני שאתם החלטתם ש - - -     

אליהו דלל: אולי תיקחו כל מלון בנפרד? זה נכון יותר

אליהו דלל:  זה אפשרי?      

שלום דנינו: הם מגישים עוסק מורשה אחד

אמיר דהאן: אני שוב חוזר, אנחנו, קרן הפיצויים ברשות המיסים מבצעים את מה שהממשלה תחליט

אמיר דהאן:  אני לא יכול להחליט מעל 400 מיליון - - -     

אליהו דלל: בסדר, אבל אתה שומע אותנו

אליהו דלל:  אתה שומע את הבעייתיות

אליהו דלל:  אם ישנה רשת, נניח רשת רמדה, יש לה מלון בנצרת ויש לה מלון בנתניה, זה לא אותו דבר

אליהו דלל:  בנתניה יש מפונים, בנצרת אין מפונים

שלום דנינו: זה נכון, אלי, אבל אם סך הכול החברה הרוויחה אז אני לא חושב שהיא צריכה פיצוי

אמיר דהאן: בדיוק, זה מה שרציתי לשאול אותך, חברה אחת, מלון אחד הרוויח ומלון שני הפסיד, אז מי שהרוויח - - -     

שלום דנינו: אוקיי, במידה וסך הכול היא מופסדת

דוד ביטן: אבל אין שום בעיה טכנית להתייחס לכל מלון בנפרד

שלום דנינו: אם החברה מופסדת אז לעשות לפי יחידות, אבל אם החברה מורווחת אין סיבה לפצות

אליהו דלל: אבל יש לי שאלה, הנושא הזה של התפוסה היום, אביגדור, לנושא של המלונאות או בתי המלון, נכון להיום יש להם כמעט תפוסה מלאה, בחלק כמובן, אני לא אגיד הכול

אביגדור קהלני: ממש יש חלק ריקים

דוד ביטן: מה שהוא אומר לך, אתה לא היית בהתחלה, בגלל השיטה החדשה - - -     

אליהו דלל: אז בשביל זה אתה מעניש אותי? הייתי בכספים

אליהו דלל:  אני כל היום עובד, יקירי

דוד ביטן: לא הבנת, לא באתי אליך בטענות

דוד ביטן:  מה שהוא אמר, שבגלל הנושא של התשלום הפרטני אנשים יעזבו את המלונות ויילכו לבתים של קרובים ואז הם יפנו את המלונות, אז תהיה בעיה, זה לא יהיה מלא

דוד ביטן:  זה מה שאני מתכוון, הוא אמר את זה בהתחלה, אתה לא היית

התיירות חיים כץ: אלי, נכון להיום, 50,000 איש חתמו לביטוח הלאומי שהם רוצים את הכסף, אנחנו עוד לא רואים את זה בפינוי של המלון, כי אני עצרתי את הכסף בשביל לראות שאין לי – גם שדרות, בשדרות היריון הפך להיות במקום תשעה חודשים שלושה שבועות, אז הוא צמח חזק מדי

התיירות חיים כץ:  אני צריך לראות את הנתונים, לעשות את ההשוואות ולראות אם אנחנו משלמים או לא משלמים

התיירות חיים כץ:  אבל כנראה, כבר היום יש 8,000 חדרים פנויים, להערכתי אנחנו הולכים ל-20,000 חדרים פנויים

התיירות חיים כץ:       עכשיו אנחנו לוקחים את המלונות ואנחנו אומרים, ואללה, המלונות היו מלאים חודש, מה הלאה? היה חודש מלא ומה אחרי זה? לא כל המלונות

התיירות חיים כץ:  יהיו מלונות שנעשה שיפטינג של תושבים למלון בשביל ליצור קהילות מאוחדות, בטח לא בשדרות וקרית שמונה, אבל בקהילות מהעוטף, יישובים קטנים, נעשה את זה כדי שנוכל לתת חינוך, נוכל לתת תרבות, נוכל לתת גנים

שלום דנינו: וחיי קהילה

קטי קטרין שטרית: גם העירייה יכולה להיות יותר מעורבת כי העירייה יכולה להביא את הפקידים שלה גם

אליהו דלל: אני רואה את הבעיה במלונות, כמו שציינת, אחרי הפינוי, אחרי חזרה לשגרה, בשיפוץ

אליהו דלל:  כשאני ביקרתי בבתי מלון - - -     

דוד ביטן: השיפוץ, נגיע לשם

קטי קטרין שטרית: זה דבר שהוא חשוב מאוד

אביגדור קהלני: בתכנית כללנו 400 מיליון שקל קרן שיפוצים

אליהו דלל: זה נכון לעשות

אליהו דלל:  כשאני מסייר במלונות היום, מה שאני רואה, שהפכו את כל האולמות ואת כל החדרים לגן ילדים וכיתות ואין ספק שבית המלון היום נראה, תסלחו לי על הביטוי, כמו מחנה פליטים

קטי קטרין שטרית: הם פליטים

אליהו דלל: נכון

שלום דנינו: הם לא פליטים, חס וחלילה

קטי קטרין שטרית: לא, אבל אין ברירה, הם נפלטו מהבית שלהם

קטי קטרין שטרית:  בעל כורחם

אליהו דלל: אני דיברתי על בתי המלון, לא על אנשים

קטי קטרין שטרית: לא צריך להתבייש להגיד את זה

שלום דנינו: לא, אני לא חושב שבמדינה יש לנו פליטים

שלום דנינו:  בעזה זה פליטים, אצלנו לא פליטים

קטי קטרין שטרית: בעזה הם רוצחים

התיירות חיים כץ: ב-2012, שלום, כשרח"ל רצתה להעביר את האנשים לבתי ספר ואני התנגדתי

אליהו דלל: אבל בתי ספר אי אפשר, אין מקלחות, אין שירותים נורמליים

התיירות חיים כץ: בגלל זה לא הסכמנו

התיירות חיים כץ:  ככה הם רצו לעשות

אליהו דלל: הם לא יודעים מה הם רוצים

שלום דנינו: חיים, הם תרגלו את זה שנים

אליהו דלל: אני רק רוצה לשאול שאלה

דוד ביטן: מה שחיים עשה, שבמקום בית מלון אפשר ללכת לקרובים ולקבל כסף זו החלטה הכי טובה

קטי קטרין שטרית: אדוני היושב ראש, זה גם סכום גבוה מאוד

דוד ביטן: אבל זה דיון למחר

דוד ביטן:  לגבי המלונות, הבעיה במלונות היא בעיקר בנושא של השיפוץ

אליהו דלל: השיפוצים, השאלה אם יש להם ביטוח או לא

התיירות חיים כץ: בקורונה קיבלו

דוד ביטן: הנושא שכל מלון ייחשב כיחידת רישום עצמאית היא בעייתית, כיוון שאם חברת פתאל בגדול לא הפסידה אז היא לא הפסידה, למה אני צריך לעזור לה? במלון אחד היא הפסידה, בסך הכול היא לא הפסידה, למה צריך לעזור לה בזה?      

אביגדור קהלני: ואם רשת שלמה הפסידה?      

דוד ביטן: אם הרשת כולה הפסידה אז מגיע לה, אין בעיה

שלום דנינו: אז מה אכפת לך שיחשבו לה כרשת?      

אביגדור קהלני: ה-400 מיליון חוסם אותה ולא נותן לה שום פיצוי

התיירות חיים כץ: יש שבע חברות בתיירות, יש רשתות גדולות של מלון, חברות התעופה - - -     

דוד ביטן: לא, המלונות, כמה מעל 400 מיליון?      

אביגדור קהלני: כל הרשתות הגדולות הן מעל 400 מיליון, ישרוטל, דן, פתאל

שלום דנינו: דוד, העיקרון צריך להיות כזה, אם חברה כזאת מעל 400 מיליון שבאמת יש לה מתקנים במקומות שונים מופסדת אז צריך להפריד את היחידות

דוד ביטן: לא, אבל ב-400 מיליון הם לא נכנסים לחוק

התיירות חיים כץ: אתה צריך להחריג את כל ענף התיירות

דוד ביטן: אבל פה, בניגוד לחברות הרגילות, שאמרנו ששם יורידו את התיווכים שלהם, פה אני לא יכול ל עשות את זה

דוד ביטן:  זה רווח שלהם, הם משכירים את החדר, הם מקבלים את ה-2,000 שקל ליום

התיירות חיים כץ: אתה לא יודע מה הם מרוויחים

אלי כהן: כמה משפטים

אלי כהן:  קודם כל גם בוועדה הזאת לפני מספר חודשים, לפני המלחמה, דיברנו כולנו על יוקר המלונות, ה-500 שקל שמקבלים היום ללילה לבן אדם מבוגר זה היה 500 דולר

אלי כהן:  שלושה החודשים האלה, בדיוק אחרי סוכות, זה החודשים הכי טובים שהיו לתעשיית התיירות בעשר השנים האחרונות ואנחנו הפסדנו אותם

אלי כהן:  אני לא אומר את זה בצער, אני אומר את זה בכבוד, כי אני קודם כל ישראלי

אלי כהן:       כששר התיירות ורח"ל ופיקוד העורף התקשרו ביום שבת, בדיוק לפני חודש, ואמרו לפתוח את כל המלונות ולהכין את כל החדרים, אז לא שאלנו מי רשת ולא שאלנו מי מלון שנמלא אותו או נוריד אותו, ויושב פה נציג של משרד האוצר שלדעתי המשא ומתן שהוא עשה איתנו באותה שבת על המחירים שנגבה היה שתי דקות

התיירות חיים כץ: אני עשיתי

אלי כהן: כן, אמרנו דינא דמלכותא דינא וכשהמדינה אומרת שצריך עכשיו לפנות אזרחי מדינת ישראל שהם תחת אש אנחנו לא שואלים שאלות, אנחנו נשאל את השאלות אחרי זה

אלי כהן:  היה לנו מלונאי אחד בכל מדינת ישראל שלא הסכים לפתוח את המלון

אליהו דלל: לא, אל תזכיר שמות

אליהו דלל:  אל תזכיר את אקירוב

אלי כהן: אני לא רוצה להיכנס, אני יכול לומר דבר מאוד פשוט - - -     

התיירות חיים כץ: אתה אל תגיד שמות כי לא נעים לנו מאקירוב

אלי כהן: המלונאים, לא היה מלונאי אחד במדינת ישראל שעשה את הכלכלה, אם אני אפתח מלון אחד מתוך הרשת או שני בתי מלון, כי כלכלית זה לא נכון היה לפתוח את המלונות, אבל לא שאלנו שאלות, וגם נשארנו עם בתי מלון שיש להם 400 חדר ופתחנו את המלון בשביל 20 איש ובשביל 20 מפונים כי הסבירו לנו שתוך 24 שעות צריך לפנות את קרית שמונה

אלי כהן:  דרך אגב, היינו עושים את זה עוד פעם ואנחנו עושים את זה גם באהבה כי אנחנו חלק מהמדינה ואנחנו גאים לעשות את זה, אבל גם צריך להבין שכשמסתכלים על רשת עכשיו לא מדברים על רווח, אלא מדברים על מחזור, והמחזורים שלנו הם מאוד דינמיים כי אנחנו גם היום לא יודעים לכמת - - -     

התיירות חיים כץ: שמעת מה הוא אומר לך? כשאתה מדבר על רשת, אתה לא מסתכל על רווח, אתה מדבר על מחזור

התיירות חיים כץ:  בגלל המחזור אתה מוריד אותו מה - - -     

דוד ביטן: אותו דבר קבלני בניין

דוד ביטן:  מה תעשה? אתה לא יכול לתת לחברות בתי מלון

אלי כהן: אנחנו לא יודעים גם היום להגיד לך אם אנחנו הפסדנו או הרווחנו או יצאנו break even כי יש גם וגם וגם

אלי כהן:  קודם כל אנחנו באמצע אירוע

אלי כהן:  לפני שבועיים המלונות היו מלאים לגמרי, עכשיו בעקבות התכנית של הביטוח הלאומי, שאנחנו היינו חלק ממנה ובירכנו עליה, אנחנו גם עזרנו למדינה להפנות אנשים ל-Airbnb, שזה נוגד את האינטרס שלנו, אבל אין לנו פה אינטרס כי אנחנו אזרחי מדינת ישראל

התיירות חיים כץ: ואללה, אתם עשיתם את ההסכם הזה, אני לא רוצה להגיד לך מה, אנחנו עוצרים אותו, זה הסכם לא חכם

אלי כהן: יש לנו, אדוני היושב ראש, מלונות שהמחזור שלהם גדל משמעותית והתקורות שלהם עלו ויכול להיות שהם הרוויחו ויכול להיות שהם הפסידו, אנחנו עדיין לא יודעים, יש לנו מלונות שהמחזורים שלהם ירדו והתקורות שלהם ירדו ויכול להיות שהם הרוויחו ויש הפוך

דוד ביטן: אז מה אתה מבקש?      

אלי כהן: לכן מה שאנחנו מבקשים זה להתייחס לכל מלון לגופו של עניין

אלי כהן:  בכל מקרה אנחנו מעבירים למס הכנסה דוח של כל מלון ומלון גם אם הוא חלק מרשת וצריך לקחת את זה בחשבון

אלי כהן:  זה אירוע שונה, חריג

אלי כהן:  אני מכיר את התעשייה הזאת 20 שנה, הייתי לפני הרבה שנים מנכ"ל משרד התיירות, אני בא ממשרד האוצר, תופעה כזאת של מלונות כאלה שבצפון הם מרוויחים ובדרום הם מפסידים

אלי כהן:       תסתכל על המלונות של אילת, ונאמר גם ביושר שלפני המלחמה ישבנו ביחד עם משרד התיירות ומשרד האוצר כדי להציל את אילת בחורף האחרון

אלי כהן:  עכשיו אילת מלאה

אלי כהן:  אני עדיין לא יודע אם הרווחנו טוב או לא, אבל מה שאני כן יודע זה שירושלים הפסידה הרבה מאוד כסף, ים המלח בחורף הזה הפסידה הרבה מאוד כסף

דוד ביטן: לא, אבל גם שם מלאים

אלי כהן: לא, אם אתה מוכר חדר ב-500 דולר ללילה ואתה מכניס עכשיו משפחה של ארבעה אנשים, וזו הגאווה הכי גדולה שלנו, אני אומר את זה באהבה רבה, נעשה את זה כמה זמן שאתם רוצים, אתה לא מרוויח כסף, אתה לא יכול להרוויח כסף במחירים כאלה

אלי כהן:  תלך עכשיו תקנה שתי ארוחות, תקנה עכשיו בארומה ארוחה חמה או ארוחה קרה, זה יעלה לך 40, 80, 90 שקל

שלום דנינו: זה לא עולה לך 40 או 80, לא להגזים, באמת

שלום דנינו:  לך לארומה

אלי כהן: כמה עולה ארוחה?      

שלום דנינו: לא, עזוב, אני אארגן לך כריך בשני שקלים

אלי כהן: אתה תאכל כריך?      

שלום דנינו: מה אתה מדבר על ארוחה קרה?      

התיירות חיים כץ: על חמה

התיירות חיים כץ:  לאילת הביאו אמבולנסים, הלכו מכות, למה יש כריך

שלום דנינו: חיים, אני אומר לא להגזים לשום כיוון והוא צריך לקבל את העיקרון שמקזזים רווח מול הפסד ואז מפצים

התיירות חיים כץ: שלום, 960 שקל לזוג ליום פנסיון מלא מלון חמישה כוכבים, לא כסף

התיירות חיים כץ:  480 עולה לילד זה עד גיל 18

אלי כהן: דרך אגב, חבר הכנסת דנינו, המבנה של האוצר הוא לא רווח והפסד, הוא מחזור

אלי כהן:  המדינה לא מכירה ברווח והפסד, היא מכירה במחזורים והמחזורים פה בעייתיים

התיירות חיים כץ: הוא נחשב ילד עד גיל 18 והוא משלם חצי מחיר

שלום דנינו: לא, אני חס וחלילה לא יוצא נגד פיצוי הוגן

אליהו דלל: שלא יתפנקו, זה מה שהוא אומר

התיירות חיים כץ: זה לא בוננזה

שלום דנינו: בסדר, אבל לא להשוות – אתה יודע, אתה מכיר את העסקים שלנו

שלום דנינו:  היום כשהעסקים סגורים אנחנו מייצרים 1,500 ארוחות ביום בהתנדבות ואנחנו עוד לא יודעים מה הפיצוי

התיירות חיים כץ: כמה אנחנו משלמים בכנסת לארוחה?      

אליהו דלל: 25 שקלים

שלום דנינו: וכמה זה מסובסד?      

קטי קטרין שטרית: זה 35, זה לא 25

התיירות חיים כץ: וכמה מסובסד? אז זה מה שהוא אמר לך, הוא אמר לך 80

התיירות חיים כץ:  הוא אמר לך 80, הוא חבר שלי

שלום דנינו: 80 זה זול

שלום דנינו:  אתה חבר של חיים? זה זול 80 שקל

התיירות חיים כץ: שמעת, שלום? הכנסת משלמת לכל ארוחה לקבלן 80 שקל

התיירות חיים כץ:  שלוש ארוחות 240 לבן אדם

התיירות חיים כץ:  240, לזוג זה 480

דוד ביטן: אני רוצה לעשות על זה ישיבה בנפרד

התיירות חיים כץ: בוא נעשה ישיבה עם האוצר

דוד ביטן: הסכומים פה של הפיצוי מוגזמים, מוגזמים מאוד

דוד ביטן:  הרי בתי מלון ישנים צריכים לקבל שיפוץ ממילא

שלום דנינו: חיים, אני הייתי מציע לעשות סוג של מודל שמאות, חדר - - -     

התיירות חיים כץ: מסכים

שלום דנינו: לעשות מודל של שמאות, כי אני יודע שהמספרים הגיעו ל-7,000 שקל לחדר לפי הדרישה, זה מוגזם

דוד ביטן: לא, גם יש מלונות ישנים, אתה רוצה לשפץ אותם על חשבון הבעיה הזאת?      

שלום דנינו: אני אומר לקחת שמאות, לראות מודל, לעשות כפול מהחדר

אביגדור קהלני: לעשות אותם על הפחת המואץ

שלום דנינו: להחזיר את המצב

אביגדור קהלני: הקרן הזו אמורה להיות 18% מההכנסה שלהם ברבעון הזה

אביגדור קהלני:  המספרים האלה, ה-400 מיליון שקל והסכומים פר חדר זה תקרה, אבל הסכום שיינתן לו זה 18% מההכנסה שלו ברבעון

אלי כהן: אני יכול להציע לחברי הוועדה המכובדים משהו? אתם יכולים ללכת אפילו ברגל, זה פה 100 מטר מכאן, יש פה כמה בתי מלון

קטי קטרין שטרית: בילינו שם

אלי כהן: זה לא בית מלון, זה עיר

אלי כהן:  מנהלי בית מלון מנהלים עיר, יש להם קופות חולים - - -     

קטי קטרין שטרית: היינו, ביקרנו

דוד ביטן: אלי, יש מלונות ישנים, אתה רוצה עכשיו על חשבון זה לשפץ אותם?      

שלום דנינו: אלי, מכיוון שאנחנו חברי כנסת שלנים פה בירושלים אני אומר לך שיש חדרים שהיה צריך לשפץ אותם לפני שהיו מארחים אותנו

שלום דנינו:  גם זה יש

אלי כהן: פה יושב החשכ"ל, אז אתה יכול לבקש ממנו שיעלה את תעריף הלינות של חברי הכנסת

שלום דנינו: עזוב, הם אחלה עסקה

שלום דנינו:  אם הכנסת מוכנה אני אבנה מלון בשבילם

שלום דנינו:  אנחנו מתארחים בחלק מהמלונות פה בירושלים, הם צריכים שיפוץ לפני שהם מארחים אותנו, ואני לא רוצה להוסיף

אביגדור קהלני: הדבר הנוסף, היות שהם למעשה היו משקי בית, התנהלו משקי בית בתוך המלון, אז צריך לתקופה הזאת של הרבעון, מדובר פה על רבעון, אוקטובר, נובמבר, דצמבר, לחייב אותם בארנונה של משקי בית ולא בארנונה של מלונות

אליהו דלל: מי ייתן שיפוי?      

התיירות חיים כץ: המדינה

דוד ביטן: מה קרה? הרשויות המקומיות לא צריכות לתרום משהו למדינה?      

אליהו דלל: אתה יודע שהיום הרשויות תורמות, הן לא מבקשות שום דבר והן תורמות

אליהו דלל:  אנשים, יש להם חמ"ל למפונים, אבל עם נושא הארנונה, אני חושב שהמדינה צריכה לתת שיפוי, כי מה שקורה היום - - -     

דוד ביטן: יש משהו שהרשויות לא מקבלות שיפוי?    

אליהו דלל: היום לפי חוק, למשל עיריית נתניה, אין לה שיפוי בארנונה, אבל לפי חוק יש הנחות בארנונה שמגיעות ל-150 מיליון

שלום דנינו: סליחה, אני חושב שאתם לא מכירים את החוק

אליהו דלל: אם אתה רוצה, ואני חושב שנכון לשפות אותם על חשבון המדינה

שלום דנינו: אבל אני חושב שאתם לא מכירים את החוק

שלום דנינו:  חיים, אני אגיד לכם מה החוק

התיירות חיים כץ: מועצה אזורית תמר, עם 1,600 תושבים, שלוקחת עשרות מיליונים, צריכה לשפות - - - עיריית תל אביב, שיש לה 500 מיליון עודף גבייה יכולה לשפות

שלום דנינו: חיים, אני חושב שהחוק היום מחייב בתי מלון לשלם ארנונה לפי שכונת מגורים שהוא נמצא בה, זה החוק

דוד ביטן: איפה? לא נכון

שלום דנינו: מה אתה אומר לי לא?      

אליהו דלל: אני לא מכיר את זה

אליהו ברוכי: שלום, בוודאי שלא

אליהו דלל: אני לא מכיר סעיף כזה, תלוי באיזו עיר

אליהו ברוכי: שלום, יש סיווג מיוחד לבתי מלון

דוד ביטן: אין סעיף כזה

אליהו דלל: אני באתי מעיריית נתניה, בנתניה יש סיווג לבתי מלון ולא משנה איפה הוא נמצא

אליהו דלל:  סיווג, לא משנה אם בית המלון הוא ברמה 5 או ברמה 4, זה לא מעניין, יש סיווג

אליהו דלל:  יכול להיות שיש רשויות שהסיווג הוא שונה, יכול להיות, אני לא יודע

שלום דנינו: זה אגב בחוק ההסדרים

דוד ביטן: קודם כל אני אגיד לך את האמת, זה לא מעניין אותי אם הרשויות מקבלות שיפוי או לא, אנחנו מדברים על המלונות

דוד ביטן:  אחרי שנאשר את השינוי שיבואו הרשויות למשרד הפנים ולמשרד האוצר ויבקשו שיפוי

דוד ביטן:  אני לא צריך לפתור להם את הבעיה כרגע, אני צריך לפתור כרגע את הבעיה של הפיצויים לאנשים, זה הכול

דוד ביטן:  עכשיו אתה אומר לי, אתה מתנה את הפיצוי בזה שהרשויות יקבלו

דוד ביטן:  לא, זה לא צריך להיות ככה, זו לא הדינמיקה שצריכה להיות

דוד ביטן:  הם יודעים לנהל את עצמם מול משרדי הממשלה, תאמין לי

אליהו דלל: הם לא יודעים

דוד ביטן: הם יודעים

דוד ביטן:  אי אפשר כל דבר, כל דבר צריך להיות תחת האלונקה, גם רשויות מקומיות

אליהו דלל: בנושא הזה הם לא יודעים ולמה? כי נכון להיות כל הפטורים שלפי חוק, אם זה עולים חדשים, אם זה אלמנות וכך הלאה, לפי חוק, זה מגיע לפעמים ל-8% מתקציב עירייה והמדינה לא משפה

דוד ביטן: בסדר, אבל זה לא רלוונטי לדיון

דוד ביטן:  זה כמו שאמרתי לו לגבי שדה תעופה

דוד ביטן:  אמרתי לו שזה לא מעניין אותי כרגע אם הם מקבלים שיפוי או לא מקבלים שיפוי, הם לא צריכים לשלם

דוד ביטן:  יבוא יושב ראש הוועד, יבוא יושב ראש רשות שדות התעופה ויישב עם משרד האוצר על מה שהם רוצים

התיירות חיים כץ: זה לא נוגע לוועד

דוד ביטן: לא משנה, מי שהם רוצים יישב

דוד ביטן:  אבל שתדע שזה רק על החלקים הציבוריים, כי ביחידות עצמן הם משלמים ארנונה של מלון, לא של מגורים

התיירות חיים כץ: מה שהוא אמר, הוא אמר שעכשיו זה לא מלון, עכשיו זה יחידת מגורים

דוד ביטן: לא, אדוני, זה מלון

התיירות חיים כץ: זה מלון?      

דוד ביטן: הוא רוצה הנחה, אתה רוצה שינוי על כל המלון?      

התיירות חיים כץ: ודאי

דוד ביטן: לא, זה סכומים אדירים

התיירות חיים כץ: אז מה?      

דוד ביטן: רק על השטחים המשותפים

התיירות חיים כץ: מה יקרה במועצה אזורית תמר? על 1,600 תושבים, הן לוקחות עשרות מיליונים מס

התיירות חיים כץ:  בתל אביב, 500 מיליון גבייה

דוד ביטן: אבל ירושלים מקבלת מאיתנו 800 מיליון שקל מענק

אליהו דלל: דוד, הנושא צריך להיות לפי מספרים, לראות את הדברים כי גם בנושא של מגורים יש דרגות

אליהו דלל:  יש בנתניה למשל מגורים שמשלמים 50 ₪ למטר ומגיע עד 74, והמלונות זה בסביבות ה-70

אליהו דלל:  השאלה מה זה נקרא מגורים

אליהו דלל:  לכן צריך להיכנס קצת למספרים ולפי זה לקבוע

רונן צור: אדוני היושב ראש, אפשר להגיד משפט על זה, ברשותך? אני יועץ שמלווה את ענף המלונות

רונן צור:  לעניין הארנונה אני רק רוצה לומר, לצורך הדיוק, כי בדקנו, ישנם תעריפים שונים בין הרשויות השונות ולכן בנייר ביקשנו, הממוצע הוא כ-40% הנחה משום שיש תעריפי מלונות שהם טובים יותר מתעריפי המגורים וישנם שפחות ויש שונות מאוד גדולה, לכן הבקשה היא לקבוע את ההנחה כ-40% ולא בהתאם לתעריף כזה או אחר

דוד ביטן: אני לא מבין, אני רוצה להבין

דוד ביטן:  אתם מבקשים פיצוי למלונות, אתם תקבלו את הפיצוי לפי המתווה, מה זה משנה כמה אתם משלמים ארנונה? אני לא מבין את הקטע, יש פה דבר והיפוכו

דוד ביטן:  ההוצאות שלכם במלון כפי שהן היום, אתה אומר לי, תן לי, את זה תוריד ואת זה תוריד ואת זה תוריד ועכשיו גם תיתן לי פיצוי

רונן צור: לא, הסיפור כנראה לא מובן

דוד ביטן: לא, הבנתי אותו יפה מאוד

רונן צור: אז ברשותך אני רק אגיד את המשפט

רונן צור:  ברור, בגלל הפעילות שהייתה, בגלל שהיקפי המחזורים הם גבוהים הרבה מאוד מהמלונות לא ייכנסו למתווה הכללי, זה הסיפור

דוד ביטן: תיכף, את זה אנחנו צריכים לפתור, בלי קשר

רונן צור: אז זה הסיפור

דוד ביטן: ואם אתה נכנס אז אין בעיה?      

רונן צור: אם נכנסים אין בעיה

רונן צור:  הבקשה שמוצגת לך פה על ידי השר זה רק למי שלא נכנס למתווה

אליהו דלל: רון, יש לי אליך רעיון קטן מהניסיון שלי, ותפנו כל מלון ישירות לרשות

אליהו דלל:  הארנונה היא לפי שימוש, נניח שיש לך מחסן ואתה גר בו, הארנונה - - -     

דוד ביטן: כן, הוא שולח אותם עכשיו ל - - -     

אליהו דלל: אתה שולח אותם לרשות ואז - - -     

דוד ביטן: אף רשות לא תיתן להם

אליהו דלל: לפי שימוש

אליהו דלל:  זה לפי החוק

דוד ביטן: מה זה שייך? הוא יילך לבית משפט, חמש שנים לא תהיה להם החלטה

אליהו דלל: לפי החוק

אליהו דלל:  החוק אומר שארנונה אתה משלם לפי השימוש

דוד ביטן: לא, זו לא הצעה סבירה

דוד ביטן:  בפועל לא יהיה להם

דוד ביטן:  בשיטת פיצוי לא הולכים לבתי משפט

אליהו דלל: יש לי רעיון, תלך לפי סוציואקונומי ואז את תל אביב אתה פוטר ואת ים המלח אתה פוטר

דוד ביטן: את כל המלונות לא נפתור עכשיו

אליהו ברוכי: כבוד השר, הוא מציע פה הצעה טובה

דוד ביטן: לגבי המתווה של השר, באופן כללי, חברות, עזוב רגע בתי מלון, חברות באופן כללי הן חלק מהמתווה הכללי, אין בעיה, אבל החישוב איתם לא יהיה לפי מחזור, שאז כולם עוברים את ה-400 מיליון, מכיוון שהן - - -     

טלי לאופר: לא, לא כולם, אדוני

דוד ביטן: חלקן, בסדר

דוד ביטן:  יש כאלה שעוברים את ה-400

טלי לאופר: זה כמה חברות בודדות

טלי לאופר:  יש חברות קטנות, לא יקבלו כלום אם תוריד להן

דוד ביטן: הם מתווכים, הם משלמים למלון, משלמים לזה, משלמים לזה, בפועל אין להם 400 מיליון אמיתי, אז נלך לפי מחזור הרווח שלהם

דוד ביטן:  נכון, זו השיטה?      

טלי לאופר: בחברות הגדולות, מעל 400 מיליון, לא תהיה דרך אחרת

דוד ביטן: לפי הרווח, נכון?      

טלי לאופר: כן

דוד ביטן: זה לגבי הסעיף הזה

דוד ביטן:  לגבי חברות הסעה - - -     

שלום דנינו: אגב, זה מאוד מוזר, לאופר, מ-10% רווח גולמי לרדת ל-1% רווח נטו

טלי לאופר: לא נכון

שלום דנינו: איך?      

טלי לאופר: אני אראה לך את הכול אחר כך

שלום דנינו: איך הנוסחה הזאת?      

טלי לאופר: הנושא של העובדים יידון במרוכז? יש לנו סוגיה של עובדים

שלום דנינו: אבל את העובדים שחררתם

טלי לאופר: לא, לא אנחנו, יש הוצאות לעובדים במתווה

התיירות חיים כץ: יוסי, אתה צריך ללכת לראות את המתווה של החוק, החוק הכתוב, בוועדת הכספים, לראות את התיקונים

יוסי פלד: ראיתי, זה מופיע

התיירות חיים כץ: מופיע?     

יוסי פלד: כן

התיירות חיים כץ: מאה אחוז

דוד ביטן: אז אין בעיה

יוסי פלד: לגבי תשומות אפס, הם הוסיפו את השורה המתאימה שנוכל להגיש את זה

דוד ביטן: בכפוף לכך שהנושא של שיטת החישוב של התשומות לפי התיקון האחרון שהם עשו בוועדת הכספים

איתי עצמון: לא הבנתי

דוד ביטן: שיטת החישוב של התשומות לצורך המתווה תהיה לפי התיקון המוצע

יוסי פלד: אני יכול להקריא לכם

דוד ביטן: אז תנסח לו את זה אחר כך

יוסי פלד: לא, זה מנוסח, זה כבר קיים בתזכיר של היום

דוד ביטן: לא, הוא אמר שהם תיקנו עכשיו

יוסי פלד: תוקן, אני ראיתי את התיקון

התיירות חיים כץ: באיזה שעה ראית?      

יוסי פלד: אדוני, זה של קריאה שנייה ושלישית, הם הוסיפו את המשפט - - -     

התיירות חיים כץ: באיזה שעה ראית?      

יוסי פלד: אדוני, המשפט קיים, מה אכפת לי באיזה שעה?      

דוד ביטן: תן לו להקריא

יוסי פלד: הם הוסיפו, דוח תקופתי לפי סעיף 67א וכו' לחוק, לפי העניין, והוסיפו לרבות תשומות החייבות בשיעור מס ערך מוסף אפס

יוסי פלד:  הם לא אמרו לנו עוד איך נגיש את זה, נוכל להגיש את זה

דוד ביטן: בסדר, אין בעיה

דוד ביטן:  אחר כך תשב עם איתי לראות איך כותבים את זה

דוד ביטן:  לגבי חברות הסעה, עושים להם תחשיב לפי התשלומים בפועל

דוד ביטן:  נגיד יש להם ליסינג, אבל יש המון רכבים שהם משולמים, בבעלותם, את זה לא מחשיבים להם

דוד ביטן:  אני רוצה שאת זה יחשיבו להם באופן וירטואלי, כאילו שהם משלמים את הליסינג בתחשיב של הפיצוי

דוד ביטן:  זאת אומרת רכב שהוא בבעלותם, שהיו צריכים לשלם עליו ליסינג 5,000 שקל, יחשיבו את זה כאילו הם משלמים ליסינג

התיירות חיים כץ: לחברת אוטובוסים יש 500 אוטובוסים, מתוך ה-500 בליסינג יש 100, 400 בבעלות

התיירות חיים כץ:  אם אתה מתייחס רק לליסינג אתה מתייחס ל-20% מהסחורה

התיירות חיים כץ:  אז תיקח גם את ה-80%

דוד ביטן: זה וירטואלי בעצם

התיירות חיים כץ: מאה אחוז

התיירות חיים כץ:  קח את הליסינג, תכפיל בחמש, הגעת ל-100%

שלום דנינו: כי בפועל חלקם זה צי חדש שהם משלמים מחירים גבוהים

שלום דנינו:  זה לא שהם עשירים

דוד ביטן: חברות השכרה, הם חונים היום ברשות שדות התעופה, משלמים אגרה, תפטור להם את האגרה, הם לא צריכים לשלם

איתי עצמון: כתוב כאן פטור מדמי שכירות

דוד ביטן: זה אגרה בעצם

דוד ביטן:  אגרה סלש דמי שכירות לחודשים - - -     

אביגדור קהלני: הרבעון, אוקטובר עד דצמבר

דוד ביטן: כל עוד יש מלחמה

אביגדור קהלני: תקופת המלחמה

שלום דנינו: חייבים לקבוע מועדים בחוק, אתה לא יכול סוף המלחמה

התיירות חיים כץ: לא, המדינה קובעת

שלום דנינו: אז מה, הסרת מצב החירום? עד הסרת מצב החירום? אז עד הסרת מצב חירום

התיירות חיים כץ: היום אתה עושה חוק כאילו עד דצמבר והמלחמה זה עד 22 בנובמבר

התיירות חיים כץ:  זאת אומרת צריך להאריך את התקופה

אביגדור קהלני: יש בחוק סמכות לשרים להאריך גם עד דצמבר

דוד ביטן: חברות תעופה

דוד ביטן:  תכתוב שהבעייתיות ברורה, כמו בקורונה יגיעו להסכם ישיר עם משרד האוצר בעניינים האלה

דוד ביטן:  כמו שהגיעו בקורונה

דוד ביטן:  אני לא נכנס לזה

שלום דנינו: כן, זו סוגיה ברמה לאומית

שלום דנינו:  חיים, זו סוגיה ברמה לאומית שמחייבת אוצר וחברות, זה הסדר מיוחד

דוד ביטן: תגידי לאוצר שאני רוצה לקיים ישיבה אצלי בחדר עם שר התיירות ואיתם ביחס למלונות

עידית חנוכה: הנציג של רשות המיסים

דוד ביטן: לבד הוא לא יכול

דוד ביטן:  יחד עם המלונות, על הנושא של המלונות, בעיקר המלונות

קריאה: בעיקר עם העובדים

דוד ביטן: עכשיו בואו ניתן לאנשים לדבר

התיירות חיים כץ: מה קורה עם העובדים?      

דוד ביטן: כולל העובדים, לעובדים זה מכלול של מה שיהיה במתווה הסופי

דוד ביטן:  אתם לא לבד פה

דוד ביטן:  הנושא של היציאה לחל"ת, נושא של עובדים שעובדים עם חשבונית, כל אלה זה פתרון אחד כללי לגבי כל העובדים, אתם לא שונים

דוד ביטן:  אז מה אני אכנס לזה?      

טלי לאופר: שונים, שונים

התיירות חיים כץ: אני אגיד לך למה אנחנו שונים

התיירות חיים כץ:  כשהמסעדות עובדות אז הם עובדים 15%, כשהמקומות עובדים הם עובדים 20%, פה עובדים אפס

התיירות חיים כץ:  אם לא נשמר את הגרעין הבסיסי של התיירות הנכנסת - - -     

טלי לאופר: והיוצאת, אדוני, כל התיירות

דוד ביטן: אז נשב על זה בישיבה עם האוצר, אנחנו לא יכולים לבד

התיירות חיים כץ: ברור לך

טלי לאופר: וגם המשבר יהיה יותר ארוך מענפים אחרים, זה עוד יותר צריך, אי אפשר להשיג עובדים אחר כך

דוד ביטן: אנחנו רוצים לשבת על זה, שיבואו ונגמור עם זה

דוד ביטן:  אבל שיבוא בטט, בטט הוא הקובע בעניין הזה

אליהו דלל: כפיר, הוא יושב בכספים כרגע

שלום דנינו: הוא בעד לסגור את הקופה, ביד

דוד ביטן: אגף התקציבים יודעים רק לקבל כסף, הם לא יודעים לתת

דוד ביטן:  אתה לא יודע את זה?     

התיירות חיים כץ: לאן הוא יבוא?      

דוד ביטן: לישיבה איתך ואיתי

דוד ביטן: למה לא יוגב?      

דוד ביטן: יוגב לא פה בכלל

דוד ביטן:  ראש אגף התקציבים לא בא בכלל, לא ראיתי אותו באף דיון

יוסי פלד: תיירות נכנסת

דוד ביטן: רק רגע, לפני שאתה נוגע, נחמה רונן

דוד ביטן:  ירדה מהזום? לא שומעים אותה

דוד ביטן:  מי רוצה בינתיים?      

יוסי פלד: אדוני, מאוד חשוב לי תשומת הלב

יוסי פלד:  יש כמה נקודות, חלק אנחנו הולכים אחריך

יוסי פלד:  קודם כל אנחנו כמובן מברכים על המתווה, אנחנו מודים על המתווה שהכין השר בסיועו של אביגדור קפלן, חסר שם לדעתנו פרק קריטי שאתם בוועדה אמרתם אותו מספר פעמים

יוסי פלד:  בתיירות הנכנסת יום אחרי שתיגמר המלחמה לא יהיו כאן תיירים, זה ייקח עוד שלושה-ארבעה חודשים

יוסי פלד:  אתם אמרתם את זה כאן והדבר הזה, יש הסכמה מקיר לקיר בוועדה שהתחום הוא ייחודי ודרוש פתרון

יוסי פלד:       רק חשוב לציין, אדוני, שבכל משבר המדינה ממציאה מחדש את אותו הפתרון

יוסי פלד:  אתה אמרת בישיבה קודמת שהפעם לא תיתן שלא תהיה תכנית מוכנה מראש לפעם הבאה

יוסי פלד:  אני מקווה, אדוני, שזה יקרה

דוד ביטן: לא, זה לא קשור לזה

דוד ביטן:  אנחנו מדברים על לחיצת כפתור, אין את זה כרגע

יוסי פלד: ברור, עדיין הדיון שנעשה פה נעשה ב'צוק איתן', נעשה ב'עמוד ענן', נעשה בקורונה, אותן מילים, כמעט אותן תוצאות ועדיין אנחנו צריכים לעבור את מסלול הייסורים הזה

יוסי פלד:  אפילו ב-2015 החליטה הממשלה החלטה ייעודית שמעולם לא נאמרה

יוסי פלד:  הנושא הזה של מה שאתה אמרת, שהפעם זה לא יעבור באופן הזה שירוצו לפה וימציאו את אותו פתרון מחדש חודש אחרי תחילת המלחמה, זה לא קורה

יוסי פלד:  לגבי התיירות הנכנסת זה קריטי

יוסי פלד:  כוח האדם זה לב ליבו הפועם - - -      

התיירות חיים כץ: מה אתה רוצה שיעשו עם זה עכשיו?      

יוסי פלד: כאזרח אני אומר לך - - -     

התיירות חיים כץ: לא, בחוק

יוסי פלד: אני עונה לך

יוסי פלד:  במקום שאתם תרדפו אחרי הבירוקרטיה, היום תקבעו שאתם לא תאשרו מה שלא יהיה מונח לפני הוועדה כהחלטות מראש

יוסי פלד:  תהיו מהפכניים

יוסי פלד:  הם לא מגיעים לדיונים, אתם רודפים אחריהם, אגב זה אותם דיונים, אני כבר זקן אז אני מכיר את כולם

יוסי פלד:  ב'צוק איתן' הייתה פה ועדה משותפת, אותו דיון - - -     

דוד ביטן: אני לא מבין, מה אתה רוצה?      

יוסי פלד: הוא שאל אותי

יוסי פלד:  שאתם עכשיו תחליטו שיהיה כאן מתווה, כמו שאתה אמרת, אדוני היושב ראש, מוכן מראש למשבר הבא

יוסי פלד:  אבל אני רוצה לדבר על הבעיה הנוכחית

דוד ביטן: מה זה רלוונטי כרגע? אנחנו בעד העניין הזה של נוהל לחיצת כפתור

יוסי פלד: אז אני מדבר רק מה שרלוונטי עכשיו

דוד ביטן: התחלנו שני דיונים בעניין הזה, לצערי הרב יצאנו לפגרה ואחר כך נפתחה מלחמה

דוד ביטן:  זה לא חל על המלחמה הזו, אז תגיד מה אתה צריך, עזוב עכשיו את - - -     

יוסי פלד: אני חשבתי שתתלהב מזה, כי אתה אמרת את זה כמה פעמים

יוסי פלד:  לא הלך לי, אז אניע אמשיך לגבי המשבר הזה

התיירות חיים כץ: יוסי, אנחנו צריכים לגמור את החקיקה

התיירות חיים כץ:  אנחנו יודעים שהתיירות, אם המלחמה מסתיימת אתמול התיירות מתחילה עוד חודשיים

יוסי פלד: זה לא נמצא בפתרון שלכם כרגע

יוסי פלד:  כרגע זה לא נמצא במתווה שאתם נותנים

דוד ביטן: כי אנחנו מדברים כרגע על מתווה פיצויים

דוד ביטן:  אנחנו מדברים כרגע על פיצוי של המלחמה, ודאי שאם כל הענף יקרוס מחר בבוקר אז יהיה דיון על זה גם כן

דוד ביטן:  אף אחד לא נעלם, לא משרד האוצר, לא התיירות

דוד ביטן:  אתה רוצה שעכשיו נתייחס לאם לא תהיה תיירות בארץ?      

יוסי פלד: לא, אתם רוצים שכוח האדם שהשר אמר יהיה כאן, אנחנו מוכנים להחזיק אותו באפס הכנסה, אבל אנחנו צריכים את שלושה החודשים מתום המלחמה וזה לא נמצא במתווה

יוסי פלד:  בלי זה, בלי הכנסות, לא נוכל להביא את התיירים שלושה חודשים לאחר מכן

יוסי פלד:  התיירות הנכנסת זה 40,000 משפחות שמתפרנסות בפריפריה, מדובר בסך הכול ב-1,500 עובדים שלנו שהם מייצרים למעלה מעשרה מיליארד שקל שנכנס כמט"ח למדינה

התיירות חיים כץ: אני לא מבין מה אתה מדבר

התיירות חיים כץ:  בחוק מה צריך להכניס? תגיד משפט

יוסי פלד: ששלושה חודשים לאחר תום המתווה הסעיף של שימור כוח אדם, התמיכה, תמשיך לגבי התיירות הנכנסת לפחות

יוסי פלד:  בלי זה אל תיתנו לנו גם עכשיו את הכסף, חבל עליו

התיירות חיים כץ: מאה אחוז, אל תציע פעמיים כי לא תקבל

דוד ביטן: מישהו יכניס לך עכשיו לחוק מה יהיה בעוד חצי שנה?      

התיירות חיים כץ: לא, המתווה הזה, אם יש לו תאריך סיום הוא יהיה שלושה חודשים אחרי

התיירות חיים כץ:  לגבי התיירות

התיירות חיים כץ:  האנשים, צריך לשמר אותם, עד שתכניס תייר אחרי זה

דוד ביטן: אתה רוצה שהמדינה תממן עכשיו עובדים לתיירות לחצי שנה?      

יוסי פלד: לא, כפול הירידה במחזור שתהיה לנו

יוסי פלד:  זה מה שעשיתם כל השנים, אדוני

דוד ביטן: אף אחד לא ייתן לך את זה

התיירות חיים כץ: בוא נדבר עם האוצר

יוסי פלד: האוצר אישר את זה בקורונה חצי שנה אחרי זה

דוד ביטן: הקורונה הייתה שנה וחצי

יוסי פלד: אבל יש כאן מתווה ייחודי לתיירות, אדוני

דוד ביטן: אוי ואבוי אם המלחמה הזאת תימשך כל כך הרבה

יוסי פלד: אדוני, אנחנו מדברים על מתווה לתיירות

יוסי פלד:  בתוך המתווה לתיירות העניין של המשכיות העסקת כוח אדם

יוסי פלד:  אנחנו מדברים על נספח למתווה הכללי בתחום התיירות

דוד ביטן: המדינה תממן את החברות שלהם?      

יוסי פלד: לא, על כוח אדם דיברנו כרגע

דוד ביטן: יש הכנסה מתיירות? גם היא לא תהיה, צריך לקחת את זה בחשבון

דוד ביטן:  הבנו, תודה רבה

יוסי פלד: כוח האדם שלנו זה אנשים שמביאים אנשים מחו"ל, לא נוכל לגייס מישהו אחר

יוסי פלד:  גם אם אני אתן לך חברה במתנה ייקח לך שלוש שנים להכניס את הקבוצה הראשונה ולכן האנשים חשובים

קריאה: לא, אני אומרת שאתה צודק, אני אומרת שהתיירות היוצאת ייקח אפילו חצי שנה רק להתחיל להרוויח

יוסי פלד: מדובר ב-1,500 עובדים בסך הכול, תודה

דוד ביטן: טוב, 1,500 עובדים, הבנתי

דוד ביטן:  כן, הלאה

דוד ביטן:  תעשו סבב

גנית פלג: אני רוצה קודם כל להודות על זה שהשר מינה באמת את אביגדור קפלן והוא שמע את הטענות שלנו, אבל אני רוצה לומר משהו בעניין העקרוני של הדברים

גנית פלג:  מורי דרך זה שכירי יום ועצמאים, פרילנסרים ביניהם, אנחנו עובדים פר בקשה, יש עבודה אנחנו עובדים, אין עבודה אנחנו לא עובדים

גנית פלג:  זה אומר שבעונה הכי עמוסה, עכשיו, מה-1 באוקטובר עד אמצע דצמבר, אין לנו עבודה לחלוטין, זה אומר שאחרי שהמלחמה תסתיים אנחנו לא נעבוד עוד שלושה חודשים הלאה

גנית פלג:       בקורונה מה שקרה שהעניין הזה וההתמהמהות וחוסר הרצון לפצות אותנו, ואומרת חברת הכנסת, בואו נשתמש בהם, אבל כרגע אי אפשר להשתמש בנו וכשרצו להשתמש בנו לא בדיוק נתנו לנו את מה שהיה מגיע לנו, ואמר על זה מבקר המדינה ובג"צ, כי באמת לא נתנו לנו פיצוי אמיתי, ועכשיו אנחנו נמצאים שוב באותו עניין

גנית פלג:       אין לנו במה לשלם משכנתא, מה לשלם על אוכל, אם אתם לא תזרזו את המתווה הזה של הפיצוי ואבטלה וכל מה שכרוך בזה למענק לעצמאים מאתמול אנחנו לא נוכל לשרוד הלאה

גנית פלג:  זה דבר שהוא בנפשנו ואין לנו אפשרות להסתדר אחרת

גנית פלג:  אין לנו שום ערבות

גנית פלג:  ואני אומר יותר מזה, כולנו, כל שוק מורי הדרך ציפה לחודשים האלה כי בחודשים האלה אנחנו מסתדרים עוד ארבעה חודשים קדימה ועכשיו אין לנו שום דבר

גנית פלג:  שום דבר

דוד ביטן: אוקיי

מיקי מלכה: אני רוצה רק להדגיש שבקורונה אנחנו מצאנו את עצמנו עם מורי דרך שנטשו את המקצוע, מאות מורי דרך עזבו את העבודה, בעצם התייאשו, הרימו ידיים, ומצאנו את עצמנו מיד אחרי - - -     

דוד ביטן: אבל בקורונה זה היה שנה וחצי

מיקי מלכה: מיד אחרי הקורונה מצאנו את עצמנו עם התיירות חוזרת, ענף התיירות חזר, לא היו מורי דרך

מיקי מלכה:  מצאנו את עצמנו חודשיים מחפשים את אותם מורי דרך שיבואו לעבוד

מיקי מלכה:  אם אנחנו לא נטפח ולא נשמור אותם עכשיו הם יילכו לאיבוד ואנחנו נמצא את עצמנו בעתיד שוב עם אותו משבר

מיקי מלכה:  אנחנו רוצים לטפח את האנשים ולשמר אותם, לדעת לפצות אותם, לדעת לשמר אותם

דוד ביטן: מה הגילאים של מורי הדרך?      

מיקי מלכה: מבוגרים, אין לנו חבר'ה צעירים

מיקי מלכה:  מורי הדרך ברובם מעל גיל 40

גנית פלג: רגע, אני שמחה לומר שבשנים האחרונות נכנסים לענף גם חבר'ה צעירים, בעלי משפחות, אנשים צעירים

גנית פלג:  זה ענף שמצעיר את עצמו כל הזמן ואנחנו רוצים לשמר אותו כי צעירים זה אומר המון המון דברים חדשים שהם מוסיפים לענף

טלי לאופר: אני רוצה רק להוסיף

דוד ביטן: אבל את כבר דיברת

טלי לאופר: לא, על נושא אחר משפט, הנושא של העובדים

טלי לאופר:  אני ראיתי שבמתווה של השר הייתה התייחסות לנושא של עובדים

טלי לאופר:  חייבים לשמר את העובדים בכל ענף התיירות, גם לתת עוד כמה חודשים קדימה, וגם ככל הניתן במתווה צדדי לחוק לתת עוד מענק שהוא יותר גדול כי זה לא מספיק

דוד ביטן: אז אולי נרכוש את החברות ונגמור את הסיפור? שהמדינה תתפעל אותם

יוסי פלד: אם אתה תסכים אני חושב שהם ייתנו לך

דוד ביטן: כי את רוצה גם עובדים, גם מענקים, גם זה, אז בואי נראה מה יהיה

דוד ביטן:  יש גבול גם למה שאפשר לבקש

טלי לאופר: אני רוצה הרבה, אבל אני מניחה ש - - -     

דוד ביטן: יש גבול גם למה שאפשר לבקש

דוד ביטן:  אנחנו במלחמה, לא הכול אפשר לכסות, קחו את זה בחשבון

דוד ביטן:  גם לבקשות יש גבול

טלי לאופר: לא רוצים את הכול, אבל, אדוני, הנושאים שלנו - - -     

יוסי פלד: אנחנו לא רוצים פיצויים

דוד ביטן: הרי אם יכסו לכם את העובדים לא צריכים לתת לכם יותר שום דבר

טלי לאופר: אבל לא מכסים

דוד ביטן: אמרתי 'אם', המילה אם הייתה

יוסי פלד: 100% מהעובדים נוותר על כל השאר

דוד ביטן: אם נכסה לכם עובדים לא צריכים לתת לכם שום דבר

דוד ביטן:  זו ההוצאה המרכזית שלכם

יוסי פלד: נחזיק את העובדים 100% לפי המקסימום של ביטוח לאומי

דוד ביטן: אתה כבר דיברת

יוסי פלד: אני הולך עם ההצעה שלך

דוד ביטן: אמרתי 'אם'

יוסי פלד: אז אני אומר בסדר

דוד ביטן: הבנתי

דוד ביטן:  אז אתה אומר שאם כן אז לא

דוד ביטן:  בסדר

דוד ביטן:  בבקשה, הלאה

יוסף שפירא: אני רוצה לחזק את מה שגנית ומיקי אמרו, שמורי דרך - - -     

דוד ביטן: אתה גם מורה דרך?      

יוסף שפירא: אני יושב ראש ארגון מורי הדרך בתיירות נכנסת

מיקי מלכה: אנחנו אגודת מורי הדרך, הגוף היציג

יוסף שפירא: אני רק תיירות נכנסת

גנית פלג: אני גם וגם, כלל מורי הדרך בישראל

יוסף שפירא: כמה נתונים

יוסף שפירא:  שאלת, מסקר שעשינו בתקופת הקורונה 32% ממורי הדרך הם מעל גיל 65, בערך 38% אמרו שזו פרנסתם היחידה, 50% הם בעלי ילדים, כלומר משפחות צעירות יותר עם ילדים

יוסף שפירא:  אין להם פרנסה, כרגע מורי דרך באשכול מוכרים את הרכבים

יוסף שפירא:  אנחנו לא יכולים לאפשר את זה עוד פעם

יוסף שפירא:       יש לנו מצב שיש בעלי שליטה בחברת מיעוט, כלומר עצמאיים, אבל הם לא במתחם הגיאוגרפי של עוטף עזה או הצפון, הם בפיזור ארצי, כלומר יש צורך להתחשב באותן חברות כעצמאים, אבל הכנסה אפס, לא לשלושה חודשים או לחודשיים הבאים, אלא כמו שיוסי אמר ואחרים, לחצי שנה הקרובה לפחות

יוסף שפירא:  אפס הכנסה

יוסף שפירא:       אנחנו חייבים את הנושא של ה-67 פלוס, שאני מבין שמטפלים בזה וטוב שכך, לשנות את ההגדרה של תקופת האכשרה

יוסף שפירא:  מאחר שתקופת האכשרה נקבעה כשלושה חודשים כדאי לקחת את זה על שישה חודשים, שלושה חודשים מתוך זה כדי לקחת בחשבון את אותם חודשים בהם עבדנו

דוד ביטן: כמה מורי דרך הם מעל גיל 67?      

יוסף שפירא: 30%

התיירות חיים כץ: כמה מורי דרך יש?     

גנית פלג: 8,400

יוסף שפירא: 7,000 ומשהו במשרד התיירות, באתר

דוד ביטן: משרד האוצר, אתם מתייחסים לזה במתווה, כל אלה שהם מעל גיל 67?      

רמי יצקן: עוד פעם, כל מי שהוא עוסק, אין משמעות לגיל כמובן

גנית פלג: מצוין

רמי יצקן: כל מי שיש לו תיק במע"מ

רמי יצקן:  עובדים שכירים מגישים את הבקשה לשכר דרך המעביד

גנית פלג: לא, אנחנו לא מקבלים דרך המעביד

גנית פלג:  אני רוצה להסביר משהו מהותי בעולם של מורי הדרך

מיקי מלכה: עצמאים מעל גיל 67 לא יקבלו אבטלה

שלום דנינו: דרך המעביד או בחל"ת

רמי יצקן: אמרתי, מי שיש לו תיק במע"מ הוא מגיש בעצמו, מי שהוא שכיר דרך המעביד שלו

גנית פלג: שכירי יום הם לא עובדים קבועים, הם עובדים פר פרויקט, כלומר כל פעם שנגמר הטיול אני מפוטרת, אין לי משך תעסוקתי, כלומר אני לא עובדת של יוסי שהוא בעצם הבוס שלי, נגיד לצורך אד הוק, לצורך טיול שאני מוציאה דרכו, אבל ביום שנגמר הטיול אני כבר לא מועסקת, אני בפיטורין למעשה

שלום דנינו: איך הוא משלם לך, תמורת חשבונית או תלוש שכר?      

גנית פלג: יש מורי דרך שעובדים בתלוש, זה שכירי יום, זה עדיין לא משנה את ההגדרה, ויש כאלה שהם עצמאים

שלום דנינו: לא, זה משנה

גנית פלג: לא, אני אגיד לך למה

גנית פלג:  בשני המקרים עובדים פר בקשה, יש עבודה עובדים, אין עבודה לא עובדים

שלום דנינו: אוקיי, אבל זה לא משנה מ- - -     

גנית פלג: לא, אבל זה לא - - -     

שלום דנינו: למה את אומרת כל הזמן לא לפני שאת שומעת?      

גנית פלג: כשיש מורה במשרד החינוך והוא לא עובד בקיץ למשל, הוא עדיין מקבל כסף

גנית פלג:  מורי דרך ברגע שהוא סיים את הקבוצה שלו הוא כבר לא מועסק והמעביד לא מחויב לו לשום דבר

גנית פלג:  אותו מעביד שהעסיק אותו ושילם לו משכורת לשבוע ימים לא חייב לתת לו כסף או לשלם את הזכויות שלו להמשך החודש

גנית פלג:  לכן אנחנו לא מוגדרים תחת אותה הגדרה שהמעביד צריך לשלם לי כסף

גנית פלג:  לכן במתווה הקורונה הביטוח הלאומי לקח את סך ההכנסות שלנו מכל התלושים ומכל החשבוניות שהגשנו, תלוי אם אנחנו מורשים או פטורים, ועל פי זה נתן לנו או פיצויים או דמי אבטלה, אבל לא המעביד שלי, כי אין לי מעביד, הוא זה שאמור לשלם בעניין הזה

גנית פלג:  אין לי דבר כזה

שלום דנינו: אז האלטרנטיבה, מה שמציעים פה, זה או שהוא יוצא לחל"ת

מיקי מלכה: אין מי שיוציא אותי לחל"ת

שלום דנינו: אתה יוצא לבד, מה זה אין מי שיוציא?      

מיקי מלכה: המעסיק אומר שהוא לא מפטר אותי, פשוט אין לו ימי עבודה בשבילי

גנית פלג: חבר הכנסת, בקורונה, בגלל שנתקלנו באותה בעיה, בגלל שאנחנו מרובי מעסיקים, לכל אחד מאיתנו יש עשרה סוכנים שאנחנו עובדים איתם אד הוק יצאו בפשרה, שבמקום לבקש מכתב פיטורין מכל מעסיק, מה שיסרבל את העניין וזה גם הופך אותנו למאוד מאוד חלשים כי בעצם הסוכן לא רוצה לתת לכל עובד שלו, ועשרה סוכנים לא רוצים לתת עשרה מכתבי פיטורין כל פעם מחדש

גנית פלג:  לכן ההצעה היא או לתת מעסיק אחד אחרון שיוציא מכתב פיטורין, אבל זה צריך לבוא בהוראה מכם - - -     

דוד ביטן: את כבר דיברת

גנית פלג: הוא שאל אותי שאלה

שלום דנינו: הבנתי

יוסף שפירא: מאחר שלא סיימתי לדבר הייתי רוצה לציין דבר אחד, מורי הדרך בהגדרה לא רוצים לשבת ולא לעשות דבר ולקבל כסף, אנחנו רוצים לעבוד

יוסף שפירא:  יש לנו 550 רכבים שכרגע בהתנדבות נוסעים בכל הארץ, מפה אני נוסע למלון לקחת משפחה לאשקלון, חזרה לאשקלון, בהתנדבות

יוסף שפירא:  אפשר לעשות את זה בתקציב

התיירות חיים כץ: הם עוזבים את המלון?      

יוסף שפירא: הם עוזבים את המלון היום

יוסף שפירא:  הם קיבלו הודעה, הם חוזרים, ועוד משפחה מחר

התיירות חיים כץ: איזה מלון?      

יוסף שפירא: מונטפיורי, מלון קטן במרכז העיר

יוסף שפירא:  מפה אני לוקח אותם, הודעתי להם שאני קצת אאחר, אמרו טייק יור טיים

יוסף שפירא:  זה בהתנדבות

יוסף שפירא:  אין סיבה שאני אעשה את זה בהתנדבות, אין סיבה שמורה דרך יילך לעבוד בחקלאות בהתנדבות

גנית פלג: נכון, אבל זה מה שאנחנו עושים

יוסף שפירא: יש לאפשר למורי הדרך איזה שהיא זכות קיום מכובדת, להשתמש ביכולות שלנו

יוסף שפירא:  אנחנו ארגנו קבוצת מתרגמים עבור משרד החוץ לתרגם חומר - - -     

גנית פלג: אנחנו רשמנו מסמך שלם בעניין

יוסף שפירא: תני לי לגמור משפט

יוסף שפירא: יש לנו מורי דרך ב-20 שפות ויותר וכרגע הם עובדים בהתנדבות

דוד ביטן: היא לא יכולה להגיד מה שהיא רוצה

דוד ביטן:  נשאיר אותה, אבל בתנאי שלא תדברי יותר

שלום דנינו: שבי, בבקשה

דוד ביטן: את לא בעלת הבית פה בוועדה

דוד ביטן:  הבנו את הבעיה, מה שאמרת, את לא צריכה להפריע לכל אחד ולהתייחס לכל אחד מה שהוא אומר

דוד ביטן:  את רוצה? תחליפי את השר, שבי פה

יוסף שפירא: יש לנו מורי דרך כרגע בהתנדבות בתרגום ל-20 שפות

דוד ביטן: חבר'ה, אתם חוזרים על עצמכם

דוד ביטן:  אני מבין את הבעיה של מורי הדרך

יוסף שפירא: לא, אבל אני רוצה לתת דוגמאות

יוסף שפירא:  יש לנו אפשרות הסברה, לכל אחד מאיתנו יש קשרים עם מאות תיירים שהיו תיירים שלנו שמשוועים לחומר

יוסף שפירא:  אני מעביר כל יום חומר לארה"ב

יוסף שפירא:  אפשר להשתמש בזה במשרד ההסברה

דוד ביטן: הבנו, תודה

שלום דנינו: קודם כל זה רעיון יפה

נגה בן פרז: אני סוכנת נסיעות, פרילנסרית, עצמאית

דוד ביטן: את רוצה להתייחס?      

נגה בן פרז: אני מדברת על הסקטור של העצמאים הפרילנסרים שמרוויחים מעל 300,000 מחזור

נגה בן פרז:  אני יכולה להגיד שאני אישית בשנה שעברה - - -     

דוד ביטן: אתם עובדים עם חשבונית?      

נגה בן פרז: אנחנו עובדים עם חשבונית

דוד ביטן: יש לך עובדים שלך?      

נגה בן פרז: אין לי עובדים, אין לי משרד, אני העסק

נגה בן פרז:  ביום אחד ירדתי לאפס

נגה בן פרז:  האופציה היחידה שהם נותנים לנו, את המתווה של עד 300,000, גם אם הייתי מרוויחה 50, 60, 70, 80,000 בחודש, 14,000 בחודש זה מה שאני מקבלת היום

נגה בן פרז:  אני חד הורית, ה-14,000 שקל האלה זה לא משהו שיכול להחזיק אותי

נגה בן פרז:  אם מישהו יפנה אותי מהבית אני אקבל 18,000 פינוי?      

התיירות חיים כץ: לא

נגה בן פרז: אז? אז איך אני אמורה להתקיים?      

התיירות חיים כץ: את תקבלי 300 כפול 9,000, פחות מ-14

נגה בן פרז: אז אתה מבין?      

התיירות חיים כץ: אני מבין, את צריכה להבין

נגה בן פרז: אני מבינה

נגה בן פרז:  אני שילמתי בשנה שעברה כמעט 200,000 שקל מיסים בשנה

התיירות חיים כץ: אם היית נשואה, כמה ילדים יש לך?      

נגה בן פרז: שניים, אחד חייל בגולני משרת בעזה, השני ניצול מהמסיבה, ואני מפרנסת את שניהם, חד הורית

התיירות חיים כץ: אז אם יש לך ילד בגולני, הילד גם יכול לקבל

נגה בן פרז: הוא משתחרר בעוד שלושה שבועות, נקווה

התיירות חיים כץ: אז הוא גם יכול לקבל

דוד ביטן: אבל זה המתווה הכללי?      

נגה בן פרז: נכון, אז המתווה הכללי הזה לא טוב, כי אנשים אחרים שבמתווה הכללי, יכול להיות שהם יכולים להמשיך לעבוד ולהרוויח משהו בנוסף, לי אין מה לעשות, אני ירדתי לאפס, ושילמתי 100,000 שקל בשנה שנה שעברה, 100,000 שקל מע"מ, 40,000 שקל ביטוח לאומי ומה אני מקבלת? יש כאלה שעשו 400,000, 500,000, 600,000, לא משנה, אנחנו לא שייכים למתווה הזה, אנחנו נופלים בין שני המתווים

שלום דנינו: אלה המקרים העצובים, דוד, שאמרתי לה, אני מבין אותך, פתאום לרדת ברמת החיים ולהרבה זמן, אבל כאילו - - -     

נגה בן פרז: ויש לנו הצעות שאני לא יכולה עכשיו - - -      

שלום דנינו: ואיך עכשיו אפשר להגיד לעסק אחר שהוא שונה, שגם עשה 300,000

שלום דנינו:  זה בעיה

דוד ביטן: ודאי, כולם מתלוננים על אותו דבר, את צריכה להבין את זה

דוד ביטן:  מה אפשר לעשות?      

שלום דנינו: אני מסתכל עלייך וקשה לתת לך תשובה טובה

נגה בן פרז: עד שהתרוממנו מהקורונה ועבדנו אז בשלוש עבודות, היום גם אין איפה ללכת לעבוד כמעט, אתה לא מגיע לאורח החיים שלך ויוקר המחיה רק עלה

דוד ביטן: זה לא קשור לתיירות

דוד ביטן:  אם אתה עושה תיקון אתה עושה תיקון כזה שעולה מיליארד

נגה בן פרז: יש את החוק מ-2006 שעשו במלחמת לבנון השנייה ששם היו אחוזים כלליים מהרווח

נגה בן פרז:  אתה מכיר את החוק?      

שלום דנינו: לא

שלום דנינו:  אני יכול להבין מה את אומרת, כאילו איך לחשב אחרת שייצא לך יותר גבוה?      

נגה בן פרז: לא רק לי, לכולם

שלום דנינו: לא לכולם

אליהו ברוכי: אחוזים מהעסק

נגה בן פרז: נכון

נגה בן פרז:  ב-2006, בחוק של מלחמת לבנון השנייה, היה 65%, אבל אני לא מדברת על 65% כי הם לקחו גם את החודשים שלפני שלא פיצו אותם

נגה בן פרז:  אבל אם ייתנו נגיד 50%, 40% מסוימים זה יהיה ריאלי לכולם, לכל המשק

נגה בן פרז:  אתה בא לדבר איתם בוועדת הכספים, אף אחד לא רוצה להקשיב, הם אומרים לי: אני לא מרוויח 14,000 שקל, תחיי מ-14, איך?      

שלום דנינו: זה הקושי, אמרתי לך קודם

שלום דנינו:  אני מסתכל עלייך, באמת את יזמית מדהימה, שאת בונה עסק כזה מוצלח, ופתאום את נופלת ברמת החיים בגלל המלחמה, קשה, באמת קשה

נגה בן פרז: זה לא ליפול ברמת החיים, היום כשאתה גר במרכז, דירה של ארבעה חדרים, אנחנו שלושה אנשים, אתה לא יכול לשלם פחות מ-8,000 שקל גם אם תחפש

נגה בן פרז:  אין

דוד ביטן: הפתרון לא קשור לתיירות, זו בעיה ארצית, של כל המגזרים

נגה בן פרז: אבל התיירות יותר כי הוא הגיע לאפס

נגה בן פרז:  אין לו דרך להרוויח מעבר לאפס הזה

דוד ביטן: אין דרך במצב כזה לפצות את כולם על הכול

שלום דנינו: אני מכיר עסקים אחרים שלא בתיירות בדיוק במצב הזה

שלום דנינו:  כאילו ממש עצוב לי לראות

נגה בן פרז: אני לא רוצה להתחלף עם אף אחד, אלה שמפונים - - -     

דוד ביטן: לא מפונים, עסקים בערים

נגה בן פרז: אני אומרת, אבל הם איבדו את כל העסק שלהם והם מקבלים את הדיור, אני איבדתי את כל העסק שלי ואין מי שישלם לי שכר דירה

שלום דנינו: אני אגיד לך משהו אחרי הדיון

דוד ביטן: הבנו, אין לנו פתרון לזה

דוד ביטן:  הפתרון הוא במתווה הכללי

נגה בן פרז: והם לא מקשיבים

דוד ביטן: את צריכה לעבור חדר, ללכת לוועדת הכספים, לטעון את הטענות האלה

נגה בן פרז: עברתי, הייתי שם כל היום, מהבוקר

שלום דנינו: לא רצו לתת לה לדבר כמו שנותנים לה פה

דוד ביטן: נחמה רונן, היא בזום, בואו נשמע אותה

נחמה רונן: אדוני יושב ראש הוועדה, אני מצטערת, יש פה קשיי קליטה בינינו לבין הוועדה, אבל קודם כל תודה על ההזדמנות לדבר

נחמה רונן:  אני רוצה לספר לכם על חברות שירותי הקרקע בנתב"ג, אלה חברות שעושות את כל הפעילות שקשורה בנוסעים ובמטוסים

נחמה רונן:  אני רוצה לדבר על חברת בת של ממן

טלי לאופר: לאופר

נחמה רונן: לאופר

נחמה רונן:  אגב, אבא של טלי ז"ל הוא ייסד את החברה הזאת, חברה שיש בה 850 עובדים

נחמה רונן:  ההכשרה של העובדים האלה היא מעל חצי שנה-שמונה חודשים, לכל חברת תעופה יש את הסטנדרטיזציה שלה

נחמה רונן:  לגרור מטוס עם נוסעים, לעשות בלנס למטוס בין נוסעים לבין מטען, זה משהו שלוקח המון המון זמן להכשיר וזה נושא של באמת חיים ומוות

נחמה רונן:  אחרי הקורונה לקח לנו שנה וחצי למלא את השורות כי אנשים פשוט לא רצו להמשיך לעבוד בנתב"ג, כי אמרו שזה המקום שחזר אחרון לעבודה, מקום שהוא מאוד לא בטוח ובאמת אי אפשר היה למלא את השורות

נחמה רונן:  אתם זוכרים את כל סיפור המזוודות ואת התורים

נחמה רונן:      אנחנו לא יכולים להרשות לעצמנו להיות עוד פעם במצב הזה ולכן המתווה שמוצע עכשיו על ידי השר, שעושה נתק בין השארת העובדים לבין ההיקף העליון של ההשקעות הקבועות, זה מה שיציל אותנו

נחמה רונן:  אם אנחנו נשלח את העובדים האלה הביתה אין מישהו שירצה לחזור לעבוד אחרי שנה וחצי של קורונה שהוא ישב בבית

נחמה רונן:       כפי שנאמר על ידי אחרים, אנחנו חוזרים אחרונים לעבודה

נחמה רונן:  גם כשהמשק חזר לעבודה אחרי הקורונה לקח עוד חצי שנה שעובדי ענף התעופה היו בבית

נחמה רונן:  אז בעניין הזה מאוד חשוב לנו, תאפשרו לנו לשמור את העובדים

נחמה רונן:  אגב, אנחנו מתחייבים להכניס את היד לכיס, אנחנו נשלם להם את הדלתא ממה שהמדינה נותנת, אבל העיקר שנוכל לשמור עליהם ולא לפטר אותם

שלום דנינו: דוד, זה חוזר עוד פעם לבעיה שהאוצר לא מוכן לקבל את הרעיון של עבודה בתוואי של גמישות

שלום דנינו:  זה היה יכול להיות מצוין

נחמה רונן: במקום הטעות של החל"ת, לשלוח את העובדים הביתה, תנו לנו שנוכל להשאיר אותם בעבודה

נחמה רונן:  אנחנו נזמין אותם להדרכות, נעשה כל מה שאי אפשר לעשות ב - - -     

שלום דנינו: חיים, אתה הצלחת להבין מהאוצר למה הם מתנגדים?      

התיירות חיים כץ: לא דיברתי עם האוצר

שלום דנינו: לא, בממשלה

שלום דנינו:  למה הם מתנגדים כל כך? אני לא יודע מה יוצא להם רווח כלכלית

נחמה רונן: אין רווח כלכלי, כי הם משלמים יותר בעוד שאנחנו נשלם את הדלתא

שלום דנינו: ניר ברקת העלה את זה בוועדת הכלכלה, הוא העלה את זה בוועדת הכספים

התיירות חיים כץ: הוא אמר לך?      

שלום דנינו: פה, בוודאי, עשינו על זה דיון גדול

התיירות חיים כץ: זה לא מה שהוא העלה שם

דוד ביטן: מי עוד רוצה לדבר?     

אורי אור: אני רציתי לדבר

אורי אור:  אנחנו אחת משבע החברות

התיירות חיים כץ: דיברנו על זה

אורי אור: כן, כבוד השר

אורי אור:  קודם כל תודה רבה לך על כל העשייה הגדולה, תודה גם ליושב ראש

אורי אור:  מה שאני רציתי להגיד זה לחזק את עניין העובדים

אורי אור:  יש לנו עובדים שמתפעלים מערכות של מצאי ומחירים של חברות התעופה

אורי אור:  זה ייחודי, אי אפשר לשלוח אדם כזה הביתה לחל"ת, אנחנו מפרקים את העסק

אורי אור:  פשוט מפרקים את העסק

אורי אור:  אחרי זה למי שיחזור, לא יהיה לו מה לעשות

אורי אור:      לכן אנחנו מבקשים, שככל שהמעסיקים משמרים יותר עובדים כך יגדל הפיצוי להם ואנחנו נשמר את הענף הזה, נוכל חודש אחרי לשלוח אנשים לחו"ל ולהביא אנשים מחו"ל לארץ

אורי אור:  זה סוכנויות הנסיעות

אביגדור קהלני: כדי לצמצם את השלכות הרוחב, אם תיקח את זה רק ביחס לחברות שנפגעו ב-80% ומעלה, שהתפוקה שלהם ירדה כמעט לגמרי והם צריכים לשמר את העובדים, אז במקום לשלוח אותם לחל"ת ולשלם להם דמי אבטלה, תשלם להם את השכר, תחזיר למעסיק את הפיצוי

שלום דנינו: המעסיק מוכן לשלם 15%, העובד מוכן להפסיד 5% והמדינה תשלם רק 70% ואני לא מצליח להבין איך באוצר אתם עושים חשבון שזה כדאי לכם

אורי אור: זאת הבקשה, בדיוק מה שאמרת

התיירות חיים כץ: זה לא האוצר, אתה מדבר עם רשות המיסים

שלום דנינו: בסדר, הוא מייצג אותם

התיירות חיים כץ: הוא לא מייצג את האוצר

התיירות חיים כץ:  אתה מייצג את אגף התקציבים?      

דוד ביטן: אבי זנדברג נמצא בזום

דוד ביטן:  אלי כהן לא מייצג אותך?      

אביחי זנדברג: לא, אנחנו איגוד בתי המלון והתיירנות, אנחנו יחד עם אלי גאים במה שאנחנו עושים היום, לארח את אחינו מגבול הצפון ומהעוטף ואנחנו עושים את זה בצורה הכי - - -      

התיירות חיים כץ: מה התפוסה במלונות שלך עכשיו?      

אביחי זנדברג: אצלנו התפוסה מלאה

אביחי זנדברג:  השר כץ קיבל מאיתנו רשימה כמה ימים אחרי זה של 1,500 מלונות עם 4,500 חדרים ואנחנו משתפים פעולה עם התאחדות המלונות בלאכסן אותם והמלונות אצלנו מלאים, בטבריה לפחות ובכל רחבי הארץ

אביחי זנדברג:       מה שאני רוצה לציין כאן, שרוב המלונות העצמאים, האורבניים, שנמצאים, מלונות בינוניים, קטנים וגדולים, שהם חיים מתיירות נכנסת, אנחנו לא רשתות הענק שנתאושש מיד אחרי זה עם תיירות הפנים

אביחי זנדברג:  יש חצי שנה לפחות עד שנתחיל לראות תיירים ואנחנו מכירים את זה ממשברים קודמים

אביחי זנדברג:  צריך להתחשב בזה, צריך לקחת את זה בחשבון, כי אחרי זה המלונות יישארו ללא עבודה לפחות חצי שנה

אביחי זנדברג:  אני חייב להעלות את הנושא הזה וצריך לקחת את זה בחשבון

אביחי זנדברג:       זה לא 30%, זה 50% מחדרי המלונות בארץ שחייבים לשמר אותם

אביחי זנדברג:  זה לא המלונות עם המחירים הגבוהים שדיברו עליהם, לנו אין את היכולות להתמודד מול תיירות הפנים ורשתות הענק, אבל עם התיירות הנכנסת התמודדנו, היינו אמורים להיות מלאים באוקטובר, נובמבר, דצמבר, ואנחנו נישאר ריקים יום אחרי המלחמה לפחות חצי שנה

אביחי זנדברג:  אני חייב להעלות את הנושא הזה, להתייחס לזה

אביחי זנדברג:  זה אלפי עובדים

דוד ביטן: תודה

דוד ביטן:  יש עוד מישהו שלא דיבר ורוצה לדבר? לא

דוד ביטן:  אני עושה הפסקה, נודיע לכם מתי אנחנו חוזרים אחרי שנשב עם האוצר, אני עכשיו הולך לוועדת הכספים

עידית חנוכה: נצטרך להודיע איכשהו לאנשים האלו מתי הישיבה תתחדש

התיירות חיים כץ: למה הם צריכים להיות?     

דוד ביטן: הם לא חייבים, אבל זכותם

התיירות חיים כץ: אתם רוצים להישאר?     

יוסי פלד: אנחנו נעשה כל מה שצריכים וחייבים, מדובר בעתידנו